
E CERAMENTO DI DUMP NA PARKIETENBOS 


UN SPADA DI DOS BANDA 


“SI CABARON SALI FOR 
DI LODO Y BISA CU E TA 


HOLE STINKI, KERE” 


TANTO EX-MINISTER ANDIN BIKKER 
COMO MINISTER GLENBERT CROES 


TA DESMENTI DI TA ENVOLVI 


DEN CASO PORTULACA 


PREGUNTANAN CRITICO NA 


MINISTER DI ECONOMIA, 
SR. GEOFFREY WEVER 

E decision di Gobierno di Aruba pa cera e dump na 
Parkietenbos a resulta den un alivio hopi spera p’e habitan- 
tenan di Parkietenbos cu a sufri e efectonan adverso di e 
dump aki pa añanan largo. E holo desagradabel, e contam- 
inacion y e peligernan pa salud asocia cu e dump a plaga 
e comunidad aki, haciendo nan bida diario un desafio. E 
medida aki, aclama como un victoria pa husticia ambiental, 
sin duda a mehora e calidad di bida di esnan cu ta biba cerca 
di e sitio. 


Sinembargo, e ceramento aki tambe a revela un otro banda 
di e problema: Aruba awor ta enfrenta retonan significativo 
den maneho di desperdicio. Como cu e dump no ta na uzo 
mas, e solucionnan alternativo pa maneha e desperdicio di e 
isla a demostra di ta insuficiente. E cayanan ta birando mas 
y mas yena cu sushi, y e ambiente y paisahe, c’un tempo 
tabata impecabel, ta den riesgo di deteriora pa motibo di 
metodonan ineficaz di elimina desperdicio. 


Gobierno tabata spera cu e comercialisacion di e maneho 
di desperdicio lo a duna un solucion sostenibel y duradero. 
Privatisacion a wordo mira como un forma pa intro- 
duci eficiencia, innovacion y inversion den e sector. 
Lamentablemente, realidad no a cumpli cu e expectativanan 
aki. E gastonan pa maneho di desperdicio a subi. Cu priva- 


tisacion, habitante y empresanan ta enfrentando tarifa mas 
halto pa servicionan di eliminacion di desperdicio. Esaki a 
hiba na dumpnan ilegal y sushi tira unda cu ta riba caya, 
mirando cu algun hende ta purba evita e gastonan adicional 
aki. E bista di tur e sushi cu ta plama den e caya y areanan 
publico a bira mas comun, tapando e bunitesa y atractivo 
natural di nos isla. 


Di un banda, e ta refleha un falta di consenshi publico y 
educacion tocante e practicanan adecua di eliminacion di 
desperdicio. Gobierno y empresanan priva no a comunica 
efectivamente cu publico tocante e importancia di recicla y 
e maneho responsabel pa cu e residuonan. Como resultado, 
e cantidad di reciclahe ta keda abou y e problema di desper- 
dicio riba e isla ta sigui aumenta. 


E ceramento di e dump tabata un paso necesario pa proteha 
e salud y bienestar di e habitantenan di Parkietenbos y 
vecindario. Sinembargo, e ta enfatisa tambe e necesidad 
urgente di un strategia integral y efectivo di maneho di 
residuo. 
E gobierno mester traha den colaboracion estrecho cu 
empresanan priva, inverti den infrastructura y educa e 
publico pa garantisa cu Aruba por maneha su desperdicio di 
un manera responsabel y sostenibel. 


E ceramento di dump na Parkietenbos 


Un spada di dos banda 

UN dicho politico cu a nace for un era prome cu Status 
Aparte y cu a inmortalisa e politico di e bario di Dakota, esta 
Guillermo Prospero Trinidad, den feliz memoria. 


Guillermo a haci e expresion aki durante di un reunion di 
“Eilandsraad” cual a bira un di e reunionnan di mas largo 
den historia politico di e pais aki, den cual reunion a discuti 
retiro y salida di Watty Vos for di gobierno y for di partido 
MEP. 


Dado momento sr Trinidad a tene un di e tantisimo disert- 
acionnan cu a marca historia den e reunion aki caminda 
dado momento el a dirigi su mes na lider di partido MEP 
e tempo ey, sr Betico Croes den feliz memoria, bisando: 
“Sr Presidente, si cabaron sali for di lodo y bisa cu e ta hole 
stinki, ker’e” mustrando riba e crisis cu tabatin den e partido 
geel e tempo ey. 


E accion hudicial cu a sacudi henter e pais diamars ultimo, a 
bolbe duna bida n’e expresion di Trinidad, ya cu e ta confirma 
cu den seno di e gobierno actual, tambe tin lodo cu ta hopi 
masha stinki y cu e actividad hudicial aki, tin cu kere cu e ta 
algo real. 


E dicho aki ta bira ainda mas interesante, ora cu tuma nota cu 
pa colmo ta net yiu di e legendario lider di MEP, esta Minister 
Glenbert Croes, ta meti den un ‘bada bada’ di marca mayor 
cu a pesar di a sorprende hopi hende, e no tabata un asunto 
cu nunca a spera. 


Un accion hudicial cu a sacudi e base di partido geel, ya cu 
e tipo di casonan aki den pasado a ser hinca den otro pa 
bay tras di politiconan di partido AVP lubidando cu karma 
ta existi, ya cu a persigui Paul Croes den forma dudoso, a 
persigui Parlamentario Benny Sevinger den mesun forma 
abusivo, y awor e mesun politiconan cu a arma henter e 
scenarionan di corupcion den pasado, awor ta para pafo ta 
mira paden! 


For di oranan di mainta no tabatin posibilidad pa pone man 
riba algo concreto relaciona cu e investigacion pero tur cos 
tabata mustra den direccion di Minister Glenbert Croes, 
kende a hinca su mes den un situacion ainda mas incomodo, 
dor di insisti cu e investigacion no tin algo di haber cu su 
persona. 


E realidad di e situacion resulta totalmente diferente na 
loke tabata pensamento di e Minister ya cu practicamente 
tur accion hudicial di diamars mainta y merdia, tabata dirigi 
contra di Glenbert Croes, ya cu a drenta na DIMAS, cu ta su 
responsabilidad, a drenta su oficina na edificio di Cocolishi, 


a drenta na cas di su difunto tata Betico Croes, a drenta na 
un oficina situa na Barcadera cu ta propiedad di su ruman y 
ex minister Juni Croes y a drenta na un otro cas na Noord, 
caminda tambe lo tabatin algo di haber cu Glenbert. 


Den oranan di atardi nomber di ex minister Andin Bikker 
tambe a cay mirando cu e investigacion inicialmente ta riba 
e periodo di 2021 pa 2022, caminda e ex lider di Democracia 
Real, tabata esun encarga cu otorgamento di permiso di 
estadia. 


Ayera no tin mucho noticia nobo cu a sali for di e accion aki 
pero e impresion cu Minister Glenbert Croes kier crea cu e 
no tin algo di haber cu e asunto riba cual Ministerio Publico 
ta haciendo investigacion, tabata uno caminda e kier laba 
man di tur loke ta tumando luga! 


“Si cabaron sali for di lodo y bisa cu e ta hole stinki, kere” 


DIAMARS 4 di juni 2024, autoridadnan compe- 
tente a haci un entrada hudicial, supervisa pa fiscal di 
Ministerio Publico, na entre otro oficina di Departamento 
di Integracion, Maneho y Admision di Stranhero DIMAS, 
relaciona cu un investigacion andando. 
DIMAS a coopera cu e investigacion totalmente y ta 
comprometi pa mantene e normanan di integridad y 
transparencia den su departamento na halto. 
DIMAS a y lo tuma tur paso cu ta considera apropia y 
necesario. Nos enfoke primario ta pa sigui cu nos mision 
pa brinda servicio confiabel y di calidad, conforme 
nos leynan y maneho di admision, na nos comunidad. 
N’e momentonan aki no por divulga mas informacion pa 
no perhudica e investigacion andando. 


DIMAS dunando tur cooperacion 


na Ministerio Publico 

DI TODO UN POCO PA 
REFLEXIONA 


PORTULACA, ta number di e investigacion nobo cu ta 
tumando luga den Ministerio cu Glenbert Croes ta respon- 
sabel pe. Pero di acuerdo cu Ministerio Publico, e investiga- 
cion aki ta data di 2020 pa 2022, loke nifica cu ex Minister 
Andin Bikker su maneho tambe ta ser investiga. 


LOKE ta masha notabel ta, cu e modus oprandi di ex-Minister 
Paul Croes, pa cual e ta sinta castigo awe, no a cambia. E 
ta sigui mescos awor cu e investigacion aki. E mandatario 
envolvi no a siña di les di Paul Croes? Tin negoshi (grandi) 
di dunamento di permiso contra pago pa fabornan haci? 
Investigacion lo determina esaki. 


SI den pasado, oposicion di ayera, awe Gobierno (MEP) a 
demanda cu Paul Croes mester a pidi su retiro, mientras 
cu e investigacion ta tumando luga, MEP lo demanda awor 
pa Minister Glenbert Croes entrega su retiro, mientras cu e 
investigacion ta tuma luga? Hasta por corda con Parlamento, 
(RAIZ y MEP) a sostene un mocion, c’un mandatario y/of 
Parlamentario sospechoso di cualkier investigacion mester 
entrega su retiro. Lo aplica esaki awor? 


PROME Minister Evelyn Wever Croes a laga sa, cu loke ta 
sosodiendo den su Gabinete lo tin consecuencia. Pero no a 
splica e consecuencia (ainda). Si INTEGRIDAD ta halto den 
su mente, lo por nifica cu e lo pidi Glenbert Croes entrega 
su retiro, of e lo tin cu bay cerca Gobernador y entrega su 
Gobierno. Pa loke ta Minister di Integridad, Ursell Arends a 
laga sa caba cu Integridad no ta negociabel. Kico e ta warda 
anto, si den e Gabinete cu e ta forma parti di dje, maske e 
no ta mescos cu nan, cu dicho Gabinete a ser atacha caba. 


LOKE tambe a hala atencion diamars mainta, cu mientras e 
entradanan hudicial tabata tuma luga, hasta den Cocolishi, 
Evelyn Wever Croes den presencia di Xiomara Maduro a 
firma e Rijkswet Hybride, siendo e tabata debidamente na 
altura loke ta pasando. Lo no tabata miho p’e mandatario 
bin afo, pa splica pueblo kico ta pasando? 


TE awor tin 3 detencion, pero lo tin mas, si mira e opera- 
cion cu tabatin y tin cu otorgamento di permiso. E investig- 
acion lo determina si tabatin pago of no cu placa ta wordo 
deposita den e fundacion pa campaña di Glenbert Croes? E 


mandatario ainda no a ser considera un sospechoso. 


MIENTRASTANTO ta sugeriendo un cantidad di spec- 
ulacion, manera un cu a laga sa pa Cuerpo Policial inves- 
tiga tambe casa di Glenbert Croes, kende ta un Venezolana, 
kende tin un agencia/contratista pa haya empleado, pues 
e ta traha como un uitzendburo. Tambe a wordo proponi 
pa investiga e chick di Otmar Oduber, kende tambe ta un 
Venezolana ilegal, pero si papelnan a ser regla p’e bira legal. 
Y con a para cu e barmeisje, kende ta traha como tramitador 
den un container cu ta den Bochincha, net pabao di Dimas. 


SITUACION di coriente ta keda delicado. Loke ta hala 
atencion ta cu ultimamente ta haci comparacion di sumi- 
nistro di coriente na otro pais. Esaki no tin ningun validez. 
Conclusion ta cu pa falta di mantencion sigur na N.V. Elmar, 
coriente a cuminsa cay afo. A bin c’un cantidad di pretext, 
te cu no tin mas. Awor a hinca WEB Aruba N.V. tambe, unda 
algun dia pasa a celebra fiesta grandi, p’e inversion cuan- 
tioso haci, y awor de pronto ta pidi pueblo pa coopera pa no 
uza coriente di mas. 


AWOR de pronto ta bisa cu e Parke di Biento, debi na 
caida di biento, ta pone WEB Aruba N.V. bao di un presion y 
tension. Te hasta cu no tin suficiente energia p’e Turbina di 
Gas. E hendenan aki ta tur bruha. Mester haci un audit tanto 
den WEB como na Elmar, pasobra hecho ta cu falta di un 
maneho debido, awe Aruba ta confronta situacion di un pais 
di tercer mundo. 


UN preocupacion den comercio y cu a keda denuncia t’e 
hecho con SETAR, siendo un compania estatal ta haya un 
trato special pa drenta sector priva y asina competi (in) 
hustamente cu otro. Setar, maske ta nenga di tin monopolio, 
no ta permiti pa tin competencia. 


E prome miyonario di Lotto pa 2024, ta un Santa Cruzero, 
cumprando su Lotto na Dakota. Atrobe bo liña mester na 
awa pa gana, no ta importa unda bo cumpra bo Lotto. 

DIAMARS ultimo a tuma luga un entrada hudicial 
den e departamento di DIMAS y den un oficina 
administrativo como parti di un investigacion riba 
un posibel caso di fraude relaciona cu e proceso 
di otorgamento di permiso. E echo aki haci cu 
Minister di Integracion, Glenbert Croes realisa un 
profundo reflexion riba e tema. 


Minister Croes a splica den un comunicado 
di prensa, cu e investigacion, conoci como 
Portulaca, ta atende e añanan 2020-2022. Croes 
a asumi e cartera di integracion na November di 
2021, cu e firme obhetivo di combati corupcion 
den e departamentonan bao di su supervision y 
en particular den e proceso di otorga permiso 
na esunnan cu ta cumpli cu e rekisitonan esta- 
bleci. Cu e proposito aki, el a instrui e departa- 
mentonan envolvi pa coopera plenamente cu e 
investigacion di Ministerio Publico. Fuera di esey, 
e Minister a expresa su pleno confiansa den e 
imparcialidad, eficiencia y efectividad di e inves- 
tigacion, destacando cu solamente a traves di un 
investigacion riguroso lo por pone claridad riba e 
duda y e erornan cu a comete. 


El a sigui indica cu desde cu Gabinete Wever- 
Croes a asumi e poder, un di su responsabi- 
lidadnan tabata pa combati corupcion den e 
departamentonan y e procesonan guberna- 
mental. Na momento cu Minister Croes a tuma 
rienda di e cartera di integracion, el a intro- 
duci un enfoke nobo y mas humanitario, imple- 
mentando cambio significativo den e proceso di 
otorgamento di permiso. Sinembargo, e medi- 
danan aki di integridad, eficiencia y transpar- 
encia no tabata na agrado di tur. A pesar di 
esaki,e Minister ta convenci cu un bon conducta 
y un procede corecto den e departamentonan, lo 
logra sirbi e interes di e pais miho. “Mi ta kere 
firmemente cu, cu e conducta adecua y e procede 
corecto di nos departamentonan, implementando 
e maneho cu m’a promove, nos lo logra vence y 
sirbi e interesnan di nos pais,” Minister Croes a 
afirma. 


Un di e luganan bishita p’e investigadonan 
tabata e cas di mama di Minister Croes, caminda 
tin e fundacion “Union ta forsa.” E fundacion 
aki a wordo reactiva p’e campaña 2021 y ta un 
activo desde e eleccion. Ta crucial señala cu e 
acusacionnan n’e personanan y/o empresanan 
no tin relacion algun cu e fundacion crea p’e 


Tanto ex-Minister Andin Bikker como Minister Glenbert 


Croes ta desmenti di ta envolvi den caso Portulaca 


campaña di Minister Croes. 
E Minister a enfatisa e importancia di permiti cu e investigacion sigui su curso 
y cu e departamentonan envolvi coopera plenamente. “Ta fundamental pa nos 
laga e investigacion desaroya y pa tur e departamentonan pertinente brinda nan 
cooperacion total. Una bes cu e investigacion ta conclui, como pais y pueblo, 
nos lo ta satisfecho cu e claridad cu esaki lo aporta,” Croes a subraya. 


Di su banda, ex-Minister Andin Bikker tambe a reacciona n’e situacion, dunando 
e medaya un otro banda di e echonan. Den un comunicado di prensa, Bikker a 
expresa su sorpresa na un articulo publica riba 24ora.com riba e investigacion 
aki. “Nunca mi a firma permiso bao di e Ley di Admision (LTU), y cu DIMAS semper 
tabatin e mandato p’esaki a traves di e sistema automatisa SIRSA y tabata opera 
segun e maneho publica riba su website. Mi no sa e detayenan di e Investigacion, 
pero mi ta na disposicion di Ministerio Publico si nan ta rekeri algun clarificacion. 
Mi a sacrifica pa sirbi mi pais a traves di un trayectorio politico di mas di 20 aña 
cu honor y dignidad.” 


Bikker tambe a destaca su disposicion na colabora cu cualkier rekerimento di 
Ministerio Publico, enfatisando su compromiso cu transparencia y su carera 
largo y honra den politica.  

PA medio di e comunicado aki mi kier a expresa di ta hopi 
sorprendi di e articulo den 24ora.com referiendo n’e inves- 
tigacion yama Portulaca. Mi persona nunca a yega di firma 
permiso pa peticion di e ley di Admision (LTU), Dimas 
semper tabata tin mandato p’esaki via e sistema di apli- 
cacion automatisa SIRSA y tabata opera segun e maneho 
publica riba su website. 


Mi no sa detayenan di e investigacion, en todo caso mi ta na 
ordo di Ministerio Publico si mester cualkier clarificacion. 
Mi a sacrifica pa sirbi mi pais pa medio di un trayectoria 
politico di mas cu 20 aña cu honor y frenta na halto. 


MANERA ta conoci, diamars ultimo, a tuma luga un “inval” 
na departamento di DIMAS y bestuurskantoor relaciona cu 
un investigacion di un posibel caso di fraude, pa loke ta e 
proceso di otorgamento di permiso. Basa riba e sucedido 
aki, Minister Glenbert Croes, encarga cu e cartera di integra- 
cion kier a haci un reflexion. 


E mandatario a indica cu e caso aki, denomina Portulaca, ta 
un investigacion cu ta data di aña 2020-2022. Manera tur 
hende sa, Minister Croes a tuma e cartera di integracion na 
November 2021, cu e meta pa traha na combati corupcion 
den e departamentonan bou di su encargo, pero special- 
mente den e proceso di otorgamento di permiso n’esnan cu 
ta cumpli cu e rekisitonan. Pa e motibo aki, el a instrui na 
e departamentonan concerni, pa duna ful cooperacion na 
e investigacion cu Ministerio Publico ta haciendo. Tambe, e 
mandatario ta confirma su pleno confiansa den e imparcial- 


idad, eficiencia y efectividad di e investigacion di Ministerio 
Publico, paso ta asina so lo por duna claridad na dudanan, 
erornan cu ta wordo cometi. 


Mester enfatisa, cu na momento cu Gabinete Wever-Croes a 
drenta gobernacion, un di e prioridadnan tabata pa combati 
corupcion den e departamentonan y procesonan di gobi- 
erno. P’esey na momento cu Minister Croes a tuma e lider- 
azgo di e cartera di integracion, a bin cu un maneho nobo y 
mas humanitario, na unda a trece cambionan den e proceso 
di otorgamento di permiso. 


E ta obvio si cu na momento cu a cuminsa exigi integridad, 
eficiencia y transparencia den e proceso di duna permiso, e 
no a cay na agrado di tur hende. “Pero mi ta kere cu e bon 
conducta, e bon procede di nos departamentonan, imple- 
mentando e maneho cu mi ta hibando, nos lo sa di vence y 
sirbi e interes di nos pais” Minister Croes a expresa. 


Un di casnan cu landsrecherche a bishita ayera relaciona cu 
e investigacion, ta cas di e mama di Minister Croes, na unda e 
fundacion “Union ta Forsa” cu a wordo reactiva pa campaña 
2021 y cu despues di eleccion ta inactivo. Ta importante 
tambe pa tuma nota cu e señalamento di personanan y/of 
empresanan, no tin nada di haber cu e fundacion cu a wordo 
lanta pa Minister Croes su campaña. 


Minister Croes a expresa, cu ta importante pa laga e inves- 
tigacion tuma su curso, y pa e departamentonan concerni 
duna full cooperacion. Unabes cu e investigacion ta cla, 
como pais y pueblo nos lo keda contento cu e claridad cu e 
investigacion aki lo trece. 


Relaciona cu investigacion 2020 – 2022 di Portulaca 


Minister Croes a tuma e cartera di integracion na november 2021 


Reaccion di Andin Bikker 

RECIENTEMENTE durante conferencia di prensa di Gobierno di 
Aruba, Prome Minister Evelyn Wever-Croes a anuncia cu e ley pa 
privatisa Rioolwaterzuiveringsinstallatie (RWZI), a wordo aproba 
den Parlamento. E ley aki ta pa privatisa e 3 RWZI, cu ta Bubali, 
Parkietenbos y Zeewijk, y e incinerador na Parkietenbos cu awor 
lo bay den man di Aruba Wastewater Sustainable Solutions NV. 


Un pregunta cu a wordo dirigi na Prome Minister ta encuanto e 
ubicacion di e RWZI nobo. Prome Minister a indica cu pa loke ta 


e ubicacion, a conduci varios estudio pa wak ki posibilidad tin pa 
por move e planta di eynan, mirando cu ora e causa molester, e ta 
causa molester di biaha den e area turistico. Pa cu e estudionan 
haci, tur conseho a bin negativo, ademas cu e ley di Ruimtelijk 


OntwikkelingsPlan met Voorschriften (ROPV) ta prohibi pa cambia 
e ubicacion di e planta aki, y esaki no ta un ley cu por wordo 
cambia facilmente. 


Prome Minister a sigui splica cu un di e argumentonan treci dilanti 
cu pakico e RWZI mester keda eynan, ta cu e mester ta cerca di 
e hotelnan pa esunnan cu ta haci mas uzo di dje. Tambe a trece 
dilanti cu unabes e planta ta funciona, cu tur e motornan ta traha 
y e calidad di awa a wordo procesa, no lo bay tin mas molester 


di holo. 


E RWZI lo keda na unda cu e ta, y inversionnan ta wordo haci, cu 
e compromiso pa elimina e molester cu tin inmediatamente. 


AWEMAINTA p’algun tempo ta bin ta ilustra e dificultadnan 
referiendo e situacion economico di nos pais, specificamente e 
situacion deplorabel di nos ‘caya grandi’, tanto na San Nicolas 
como na Oranjestad, e progreso lento di e reforma economico 
y e menasanan pa Comercio Husto na man di e monopolionan 
gubernamental. 


Tambe AWEMainta a bin ta señala e scarsedad di empleadonan 
capacita riba e mercado laboral y e retonan cu Aruba lo enfrenta 
den futuro mirando proyectonan cu falta ainda pa wordo realisa. 
Den cuadro di esaki, AWEMainta tin varios preocupacion y 
pregunta importante, cu den pasado tambe a wordo treci dilanti 
door di e diferente gremionan sin cu awe a haya un contesta 
concreto ariba nan. 


Lo ta interesante pa, fuera di tur e fanfaria di keiro bishita paisnan 
buscando aliansa pa diversifica economia, pa haya contesta 
concreto riba e desafionan real cu Aruba ta y lo keda enfrenta 
por lo pronto referiendo e desaroyo di nos economia. 


Siguientemente ta sigui algun pregunta cu den pasado ya a 
resalta y cu no obstante tur e ‘window dressing’ por lo pronto no 
tin indicacion di por wordo soluciona. 


• Kico t’e medidanan specifico cu ta wordo tuma pa atende cu e 
scarsedad riba mercado laboral? 
• Ki pasonan concreto ta wordo tuma pa trata e problemanan 
rond di “caya grandi “ na San Nicolas y Oranjestad? Lo ta intere- 
sante si por divulga e plannan concreto cu tin y cronogramanan 
pa mehoracion den e area aki. 


• Kico t’e iniciativanan concreto cu ta wordo desaroya pa acelera 
e diversificacion di economia y reduci dependencia di turismo? 
• Con tin pensa di mehora e cooperacion cu sector priva pa 
promove reforma economico? 
• Con e lo sigura cu monopolio di gobierno no ta ricibi benefi- 
cionan inhusto cu ta limita ‘comercio husto’? 
• Ki medidanan regulador y di supervision ta ser considera pa 
garantisa igualdad di condicion y proteha e principionan di 
comercio husto? 
• Kico t’e strategianan clave di e ministerio di asuntonan economico 
pa impulsa crecemento economico den e proximo añanan? 
• Ki sectornan ta wordo mira como e pilarnan di crecemento 
mas grandi p’e proximo cinco añanan y ki iniciativanan ta wordo 
sosteni pa desaroya e sectornan aki? 
• Ki medidanan ta wordo tuma pa mehora e ambiente di negoshi 
y atrae inversion riba nivel local? 
• Kico ministerio di asuntonan economico ta haciendo pa reduci e 
burocracia pa empresanan chikito y mediano? 
• Ki lesnan ministerio di asuntonan economico a siña di e impacto 
economico di e pandemia di COVID-19 y con e tin planea pa trata 
futuro crisis economico? 


A bira tempo pa pone ‘windowdressing’ un banda y enfrenta e 
realidad cu a pesar di e cu e sector turistico ta floreciendo, e 
comercio local, en especial negoshinan chikito, crioyo, emprend- 
edornan hoben y dinamico, ta lucha pa tene cabes riba awa. 
Berdad ta cu eleccion ta den porta y ta temporada di ‘smoke- 
screens’ y ‘luchtkastelen’, pero ta urgi Minister di Asuntonan 
Economico pa demostra di no ta ‘meer van hetzelfde’ y trece 
solucion y contestanan concreto y real pa nos economia local. 


Preguntanan critico na Minister di Economia, Sr. Geoffrey Wever 


E ROPV y estudionan haci ta conclui cu 


E RWZI nobo lo keda na unda cu e ta 

Bin bishita nos y probecha! 


Paña di bon calidad na bon prijs. 


Adres: Avenida Milio J. Croes 47 local 3 
Telefon: 5646733 – 5653466 
E-mail: info@carlymar.com 


A resulta c’un partido politico Hulandes cu ta competiendo 
den e proximo eleccion parlamentario Europeo tin relacion 
cu e Partido Comunista Chines (CCP), segun un investiga- 
cion haci p’e medionan y e website di investigacion Follow 
the Money. 


Segun e informacionnan, e partido en cuestion, NL met een 
Plan, ta ricibi un sosten financiero substancial di organ- 
isacionnan cu ta promove e agenda politico di Beijing. 
Documento di media na Chines ta revela cu e partido a ricibi 
un total di €42,000 den donacion, un parti di cual ta bin di 
e United Front network, un organisacion internacional opera 


pa CCP. E donacion adicional a bin di e federacion nacional 
di organisacionnan Chines na Hulanda (LFCON), e Camara 
Di Comercio Hulandes Chines y e medionan di comunicacion 
Chines na Hulanda. 


Kok Kuen Chan, fundado di NL met een Plan, ta describi riba 
e website Hulandes di e partido cu su mision ta pa apoya e 
comunidad Chines Hulandes y impulsa comercio cu China. 
Sinembargo, e reportahe di e medionan ta indica un narra- 
tiva diferente den e medionan di comunicacion na China. 
Por ehempel, den un articulo publica den United Times, un 
corant na Chines na Hulanda, e partido ta declara su meta 
di “resisti” loke e ta describi como e “supresion di China pa 
UE, Estados Unidos y paisnan occidental.” 


“E partido politico Hulandes NL met een Plan t’e unico partido 
politico cu ta ‘vocifera na un manera husto pa China”, e 
publicacion ta bisa. 


A pesar di e conexion y sosten financiero aki, e perspec- 
tivanan di NL met een Plan pa sigura un di e 31 asiento 
Hulandes den Parlamento Europeo ta parce scars, ya cu e 
partido no ta refleha den ningun encuesta di opinion. 


Wim Voermans, profesor di derecho constitucional, a bisa 
medionan cu actualmente no tin regulacion riba donacion 
politico pa partidonan nobo na Hulanda. “Esaki ta un di e 
vulnerabilidadnan di e sistema”, el a bisa. “Nos tin un zona 
grandi liber di reglanan cu ta permiti p’e partidonan nobo 
wordo influencia den hopi manera sin ta visibel.” 
E eleccion parlamentario na Hulanda ta programa pa 6 di 
juni. 


Relacion Pro-China haya den Partido 


Hulandes competiendo den eleccion di UE 

E aerolinea di bandera Hulandes KLM a wordo multa pa auto- 
ridad Mericano pa retraso den compensa pasaheronan cu 
nan vuelo a ser cancela durante e pandemia di coronavirus. 
Departamento di Transporte Mericano a impone un multa 
di 1.1 miyon dollar na KLM, igualando e multa imponi n’e 
aerolinea Aleman Lufthansa. South African Airways tambe a 
keda multa, maske c’un cantidad di menos cu $300.000, pa 
retrasonan similar. 


E multanan aki ta tuma luga den respuesta n’e periodo largo 
di espera cu miles di cliente a soporta prome cu nan a ricibi 
reembolso pa nan vuelo cancela. Den total, pasaheronan di 
e tres aerolínea aki tabata wordo debi mas cu 900 miyon 
dollar den reembolso pa motibo di cancelacionnan relaciona 
cu e pandemia, y Lufthansa a carga e parti mas pisa di e 
carga financiero. E parti cu ta regarda KLM a yega na mas o 
menos 113 miyon dollar. 


E multanan grandi ta refleha e cantidad significante di 
vuelonan afecta. KLM a cancela 7.950 vuelo entre Merca y 
Hulanda for di maart 2020 te cu september 2022 pa motibo 
di e restriccionnan di biahe imponi pa e gobierno Hulandes. 
E cancelacionnan aki a resulta den un avalancha di peticion 
pa reembolso di pasaheronan incomoda. 
Departamento di Transporte Mericano a destaca e magnitud 
di e problema, informando 948 keho specificamente riba e 
maneho di KLM di e peticionnan di reembolso. Pasaheronan 
a expresa nan frustracion p’e retraso prolonga den e devolu- 


cion di nan placa, cu hopi luna di espera prome cu nan mira 
compensacion. 


E multanan ta parti di un esfuerso mas amplio di e auto- 
ridad Mericano pa haci e reglanan cumpli y garantisa cu e 
aerolinea ta cumpli cu nan obligacion cu e pasaheronan. 
E pandemia a causa un interupcion general den e indu- 
stria di biahe, y hopi aerolinea a haya dificultad pa admin- 
istra e volumen di cancelacion y peticionnan di reembolso. 
Sinembargo, e accionnan di Departamento di Transporte di 
Merca ta indica un compromiso pa responsabilisa aeroline- 
anan pa nan responsabilidad cu clientenan. 


KLM, hunto cu otro aerolineanan, a enfrenta retonan sin 
precedente durante e pandemia, incluyendo restriccionnan 
di biahe imponi pa gobierno y maneho di interupcion oper- 
acional. A pesar di e retonan aki, e multanan ta sirbi como 
un recuerdo di e importancia di servicio oportuno na cliente 
y e necesidad pa aerolíneanan priorisa derechonan di pasa- 
hero. 


Mientras e industria di aviacion ta sigui recupera di e impacto 
di e pandemia, ta spera cu e aerolinea lo mehora nan respu- 
esta na e crisis aki, sigurando cu e pasaheronan lo wordo 
trata na un manera husto y compensa pronto. E multanan 
imponi na KLM y otronan ta enfatisa e importancia di e stan- 
dard aki pa mantene confiansa y confiabilidad den e sector 
di biahe. 


Autoridad Mericano ta multa KLM pa 
retraso den reembolso di COVID-19 

CONOCOPHILLIPS a gana un veredicto hudicial fabo- 
rabel na Trinidad y Tobago, permitiendo e compania cumpli 
cu un decision arbitral di $1.3 biyon contra Venezuela. E 
desaroyo aki, reporta pa Reuters riba 29 di mei, a genera 
preocupacion riba e impacto potencial den e acuerdonan di 
gas natural entre Caracas y Puerto España. 


E Tribunal Superior di Trinidad, bou di hues Frank Seepersad, 
a dicidi cu ConocoPhillips por sigui cu e sentencia si e iden- 
tifica activo of fondo debi na Venezuela pa entidadnan 
Trinidatino. E fayo aki por pone den peliger e entrada di 
e proyectonan conhunto di gas natural cu ta involucra e 
petrolero estatal Venezolano PDVSA. 


E decision di corte ta coincidi cu reportahe di un posibel joint 
venture entre PDVSA, Compania Nacional De Gas (NGC) di 
Trinidad y Tobago y BP pa explota e camponan Cocuina- 
Manakin. E canchinan aki, cu ta situa den e awanan teritorial 
comparti di Venezuela y Trinidad y Tobago, ta contene esti- 
madamente 1 biyon pia cubico di gas natural. 


A pesar di e temor, oficialnan di Trinidad, incluyendo Minister 
di Energia, Stuart Young, a purba di trankilisa e partidonan 
interesa cu e proyecto di gas natural existente no ta wordo 
afecta. Young a enfatisa cu gobierno no a wordo notifica 


formalmente di e decision hudicial y lo evalua e validez di e 
reclamo di ConocoPhillips. Ademas, el a bisa cu e proyecto 
Dragon, un compania importante cu ta envolve Shell y NGC, 
“no a keda afecta” p’e fayo. 


E disputa aki ta remonta na un decision arbitral di 2018 
di e Camara Di Comercio Internacional (CCI), cu a otorga 
ConocoPhillips 2 2 biyon p’e nacionalisacion di su activo 
pa Venezuela na 2007. Mientras PDVSA y ConocoPhillips 
inicialmente a acorda pago na termino, sancion di Merca a 
obstaculisa e capacidad di Venezuela pa cumpli cu su oblig- 
acionnan financiero, loke a hiba ConocoPhillips pa busca 
recurso hudicial. 


ConocoPhillips tambe ta participa den e subasta ordena p’e 
tribunal di accion di CITGO pa cumpli cu e demanda di e cred- 
itornan, y un corte di Delaware lo aproba un oferta ganado 
na juli. No ta cla si e benta di CITGO lo anula e esfuersonan 
di confiscacion di corte di Trinidad. 


E demanda di arbitrahe di ConocoPhillips a influencia signif- 
icativamente e bataya legal y financiero cu ta tumando luga, 
generando controversia y destacando e implicacion mas 
amplio di e veredictonan di arbitrahe internacional riba e 
activo nacionalisa. 


Menasando entrada di gas natural di Venezuela 


ConocoPhillips ta sigura un sentencia di corte di Trinidad 

Kico ta scoliosis? 
SCOLIOSIS ta un malesa den cual e columna 
vertebral ta curva abnormalmente den banda, 
formando un forma di “C” of “S” ora e wordo 
mira for di atras. Normalmente e spina dorsal 
tin tres curva natural cu ta duna e forma di 
‘s’ liber ora e ta wordo mira for di banda. 
Sinembargo, un persona cu scoliosis tin un 
curva adicional cu ta haci e columna ta parce 
di ta inclina pa atras. 


Ken ta haya scoliosis? 
Scoliosis ta desaroya hopi biaha na final di 
infancia, generalmente prome cu adoles- 
cencia. Ta kere cu mas o menos un di cada 
dos persona tin scoliosis leve, cu general- 
mente no ta dolor y no ta rekeri tratamento. 
Sinembargo, mas o menos tres di cada 1000 
mucha tin scoliosis suficientemente severo pa 
mester di intervencion medico. 


Señal y sintoma 
Scoliosis por varia di leve te cu grave, y su 
señalnan ta inclui: 
• Un schouder ta parce mas halto cu e otro 
• Ribchi prominente 
• Un weso di schouder cu ta sali mas cu e otro 
• Un cintura desigual 
• E curva ta bira mas notabel ora e persona ta 
buk dilanti 


Tiponan di Scoliosis 
Scoliosis idiopatico: E tipo mas comun, sin un 
causa conoci. E ta representa mas o menos 
80% di e casonan. 
Scoliosis idiopatico infantil: Ta aparece prome 
cu tres aña, mas frecuente den mucha homber. 
Scoliosis idiopatico hubenil: E ta desaroya 
entre tres y dies aña, mas comun den mucha 
muhe. 
Scoliosis idiopatico adolescente: Generalmente 
ta desaroya net prome cu adolescencia, mas 
comun den mucha muhe. 
Scoliosis adulto: Poco frecuente den adulto, 
hopi biaha pa motibo di problema articular 
degenerativo of scoliosis infantil no diagnos- 
tica. 


Causanan conoci di scoliosis 
Den mas o menos 20% di caso, scoliosis tin un 


causa conoci, manera: 
• Largura di e pianan ta diferente: Cu ta causa 
e heupnan pa bay di banda, loke ta conduci na 
un tilt compensatorio den e schoudernan. 
• Condicionnan neuromuscular: manera paral- 
isis celebral, unda spasmo muscular ta desal- 
inia e columna vertebral. 
• Algun malesa: manera osteoartritis, cu por 
afecta e aliniacion di e spinal. 


Teoria di scoliosis idiopatico 
Mientras cu e causa exacto no ta conoci, e 
teorianan actual ta sugeri: 
• Factornan genetico: scoliosis por ta heredi- 
tario. 
• Anomalia congenital: defecto den e tronco 
celebral of medula spinal por hunga un rol. 
• Otro anomalia: Problema cu e tehido conec- 
tivo of e sistema nervioso. 
• Problema di hormona: hormona por contribui 
na scoliosis, specialmente pasobra e ta mas 
comun durante adolescencia. 


Scoliosis Progresivo 
Mayoria caso di scoliosis ta leve y no ta rekeri 
tratamento. 
Sinembargo, scoliosis progresivo por bira mas 
pio cu tempo, loke por conduci na: 
• Dolor di lomba cronico 
• Inflamacion di e vertebronan 
• Dificultad pa hala rosea pa motibo di compre- 
sion di e casca di e torax 


• Lesionnan di curason y pulmon 
• Riesgo mas halto di infeccion toracico 
• Complicacionnan di embaraso 
• Mas riesgo di osteoporosis y discapacidad 
físico 


Factornan di riesgo pa Scoliosis Progresivo 
• Genero: Hende muhe ta esun cu ta wordo 
afecta mas tanto. 
• Edad di inicio: Muchanan chikito cu scoli- 
osis progresivo por desaroya deformacionnan 
serio. 
• Gravedad di e curva: E angulonan mas severo 
ta mas probabel pa empeora. 


Diagnostico 
• Diagnostica scoliosis ta encera radiografi- 
anan y testnan fisico pa evalua: 
• Forma di e curva (C of S) 
• Localidad di e curva (parti superior of infe- 
rior di lomba) 
• Direccion di e curva (drechi of robes) 
• Angulo di curva 


Opcionnan di tratamento 
Den caso grave, e tratamento ta inclui: 
• Brace Ortopedico: Adecuado pa mucha 
prome cu nan bira adolescente. Aunke e no ta 
un cura, aparatonan ortopedico por evita cu e 
curva ta empeora of retrasa e operacion. 
• Cirugia: Necesario den casonan severo. Un 
procedura comun ta fusion spinal posterior 
y instrumentacion, cu ta uza greft di weso y 
aparato implanta pa drecha e columna verte- 
bral. E implantenan aki ta normalmente 
permanente. 


Unda pa haya yudansa 
Consulta bo dokter of un ciruhano ortopedico 
pa haya guia y opcion di tratamento. 


Punto clave pa corda 
• Scoliosis ta un curvatura lateral abnormal di 
e columna vertebral. 
• Operacion ta recomenda den caso grave pa 
drecha e columna vertebral. 


Compronde scoliosis ta yuda den deteccion y 
tratamento tempran, sigurando un miho resul- 
tado y calidad di bida. 


SALUD, BEYESA 
+ Y Bienestar Personal + 
+ Y Bienestar Personal + 


Scoliosis: 


Sintomanan, causa y tratamento 

TEMPORADA di vakantie ta yegando, 
cu dianan di solo y anochinan emocio- 
nante. Banda di esaki ta bini tendenci- 
anan nobo di beyesa cu ta transforma 
nos rutinanan di make-up. 


E basenan di cobertura total ta bay den 
tint di cuero briyante, lipstick mate ta 
wordo reemplasa pa acabado briyante 
y rutinanan di varios paso ta bira mas 
simpel. Zomer t’e momento perfecto 
pa experimenta cu color, luz y tur cos 
cu ta briya bou di solo. 


“Tin un atraccion notabel pa tendenci- 
anan cu ta evoca un emocion of experi- 
encia particular”, e maquillador Chloe 
Baltimore ta bisa. E tendencianan di e 
zomer aki ta trata di capta e esencia di 
e temporada via color y textura. Aki ta 
sigui e cinco tendencianan principal di 
make-up pa purba e zomer aki: 


Rushi oranje 
Zomer ta trece amor p’e colornan 
briyante, y e rushi oranje lo bira un 
tendencia importante. Inspira den e 
bahadanan di solo y e Aperol spritz 
banda di e piscina, e tononan oranje 
vibrante ta keda hopi bon riba tur tono 
di cuero. 
Nan ta agrega calor y luz na bo make- 
up, haciendo bo sinti manera bo ta riba 
un beach tropical. Opta pa tononan di 
peach of oranje pa accentua bo look. 


Cuero cu briyo di perla 
resplandecente 
E cuero radiante semper ta cla p’e 
temporada di vakantie, pero e aña aki, 
e tononan mas friu ta tumando over. 
E tononan di perla resplandecente ta 
agrega un toke angelical na bo make- 
up. Sea via e iluminador of e sombra di 
wowo, e tononan holografico ta ofrece 
versatilidad y un luz luminoso sin haci 
e cuero vet. Nan ta refleha luz na un 
angulo perfecto, dunando un aparencia 
radiante. Test un sombra di wowo di 
opal brillante of un iluminador likido 
cu tint di perla pa obtene un efecto di 
“briyo for di paden”. 


Rushi similar na calor di solo 
Rushi por transforma bo look di make- 
up, y e zomer aki, e rushi ‘sun kissed’ 
ta un tendencia cu bo mester purba. 
Conoci como ‘doll blush’ of “make-up 
di strawberry” y “cherry girl” riba 
TikTok, e look aki ta uza tononan ros y 
cora riba cara, lip y wowo. E ta refleha 
e luz natural di zomer, dunando un 
aparencia fresco y bibo. 


Pa logra e aspecto aki, aplica rushi likido 
bou di wowo como corector y difusor. 
Despues añadi mas rushi n’e puntonan 
mas halto di e couchinan y blend pa 
crea un efecto ‘fading’. Esaki ta duna 
bo un tint ros den henter bo cara pa un 
acabado ‘sun kissed’ perfecto. 


Glitter bom 
Lipnan briyante ta esencial p’e tempo- 
rada di vakantie. E luz di glitter ta 
duna un toke special na cualkier look. 
Pa un briyo adicional, aplica un ilumi- 
nado briyante riba e ‘cupids bow’ y 
riba e centro di e lipnan prome cu 
aplica lipgloss. Esaki ta crea un efecto 
briyante cu ta resalta bo make-up di 
zomer. 


Sombra di wowo den tono berde 
2024 ta trece maximalismo bek, y 
sombra di wowo berde ta un tendencia 
fuerte e zomer aki. E color berde, e 
color di e renobacion y crecemento, ta 
agrega un elemento yamativo y emocio- 
nante na bo look di make-up. Den 
henter TikTok, e sombra berde ta reac- 
tiva e diversion y vitalidad di e tempo- 
rada. Inclui berde den bo sombra di 
wowo pa un aparencia fresco y anima. 


Disfruta di e temporada 
E zomer aki ta mira tendencianan cu 
ta capta e spirito alegre y divertido di 
e temporada. Sea via un rushi oranje 
briyante, tononan di perla, couchinan 
‘sunkissed’, lipnan briyante of un 
sombra di wowo berde yamativo, tin un 
tendencia cu tur hende por purba. 


Disfruta di e zomer cu looknan fresco y 
emocionante di make-up cu ta celebra 
e bunitesa di e temporada. 


E 5 tendencianan di make-up pa purba e temporada aki 

DEN e mundo rapido di awendia, stress a bira un parti inevi- 
tabel di bida diario di hopi hende. For di presion laboral te na 
responsabilidad personal, e exigencianan di bida moderno 
por resulta hopi biaha abrumador. Sinembargo, siña tecni- 
canan efectivo di maneho di stress por yuda hende soporta 
y baha nivel di stress, cu ta hiba na un bida mas feliz, salu- 
dabel y balansa. 


Un di e aspectonan mas importante di maneho di stress ta 
relahacion. Incorporando tecnicanan di relahacion den bo 
rutina diario por yuda calma e mente y curpa, reduciendo 
tension y promoviendo un sensacion di paz y bienestar. 
Practicanan manera ehercicio di rosea profundo, y rela- 
hacion musculoso progresivo por ta formanan efectivo pa 
relaha y sosega despues di un dia largo. 


Atencion completo (mindfulness) ta un otro herment 
poderoso pa controla stress. Practicando atencion completo, 
hende por siña enfoca nan atencion n’e momento presente, 
en bes di keda den repentimento di pasado of preocupa cu 
futuro. E tecnicanan di atencion completo, manera medita- 
cion y rosea consciente, por yuda cultiva un sentimento di 
calma interno y resiliencia den e retonan di bida. 


E maneho efectivo di tempo tambe ta clave pa baha nivelnan 
di stress. Hopi hende ta sinti nan mes cu stress pasobra nan 


tin mucho cos di haci y no tin suficiente tempo pa haci tur 
cos. Priorisando tareanan, pone metanan realistico y siña 
delega responsabilidad, hende por maneha nan tempo miho 
y reduci sentimento di opresion. 


Ademas di e tecnicanan aki, mantene un estilo di bida salu- 
dabel ta esencial pa controla stress. Ehercicio regular, un 
dieta nutritivo y un soño adecua ta hunga un rol crucial den 
promocion di bienestar fisico y mental. 


A demostra cu ehercicio, en particular, ta reduci hormo- 
nanan di stress y ta aumenta produccion di endorfina, cu ta 
stimulantenan natural di estado di animo. 


Ademas, crea un red di sosten solido por duna un sosten 
emocional invaluabel den momentonan di stress. Sea ta 
trata di amigo, famia of gruponan di sosten, tin hende cu 
ta busca orientacion y encurashamento, cu por yuda nan 
procesa situacionnan dificil cu mas facilidad. 


Na final, maneho di stress ta un habilidad vital pa mantene 
un bida saludabel y balansa. Incorporando tecnicanan di 
relahacion, practica atencion completo, administra tempo 
efectivamente, mantene un estilo di bida saludabel y busca 
apoyo di otro, hende por siña con pa maneha stress mas 
efectivamente y hiba un bida mas feliz y satisfactorio. 


Maneho di Stress: 


Tecnicanan esencial pa un bida balansa 

deporte@awemainta.com 


JEREMY van Uunen ta otro hungado cu ta 
biniendo di Hulanda pa representa nos isla 
den e clasificacion pa Mundial 2026. E tin 
30 aña di edad y ta pisa 84KG. E ta midi 
1.91M di haltura. 


Su club actual ta SC Feyenoord Rotterdam. 
E ta un club amateur cu ta hunga den e 4to 
Division di futbol Hulandes. E ta un brasa di 
e club profesional Feyenoord. 


Prome cu esey e la hunga pa Westlandia 
unda e la score 11 gol den 15 wega. E nivel 
mas halto cu e la hunga te awor ta 3er 
Division cu GVV Unitas. E ta un delantero 
nato, cu bon estatura y un fisico bastante 
robusto ta haci cu e por sconde e bala bon. 
E ta buscando su prome gol cu e uniform 
di Aruba y nos ta conta cu esaki lo pasa 
den e dos weganan cu ta bini. Su tata ta 
Arubiano y esey t’e major motivacion cu e 
tin pa representa nos dushi isla Aruba. 


Futbol Clasificacion Mundial 2026 


Jeremy Van Uunen: Buscando e Prome 


Like & Follow 


nos riba Facebook 

STIVEN Melchor Rua ta un di a 6 hungadonan 
local cu lo ta parti di e seleccion di Aruba. E tin 
34 Aña di edad y ta pisa 71KG. Su Haltura ta 
1.77M y su posicion ta Bolante. E ta naci na 
Medellin Colombia y a hunga futbol infantil pa cu 
e team Itagui Detaires. 


Na 2002 e la bin Aruba y a hunga mayoria di su 
hubentud den e team di RCA. Cu su 17 aña e la 
debuta cu e team di Division di Honor y a logra 
conkista u total di 6 titulo di campeon cu e team 
tricolor. 


Actualmente e ta den su di dos aña cu e Pumanan 
di Piedra Plat S.V. Britannia. E tin tambe 4 titulo 
di Copa Betico Croes di cual 3 ta cu RCA y uno 
cu Britannia. 
Na 2008 e la sali “Rookie of the year.” E tin 3 
titulo di “best midfielder” y tambe un titulo di 
“Goal getter” y un titulo di MVP, ambos e la gana 
na 2016. 
E ta un hungado hopi bon tecnica, bon tino di 
wega y experiencia den weganan grandi. E ta 
naci na Colombia pero e ta sintie mas Rubiano 
cu Juan Bembe. “Hecho en Aruba” y cla pa bay 
guera pa representa nos bunita isla. 


Futbol Clasificacion Mundial 2026 


Stiven Melchor Rua: Hecho en Aruba 

POWER and Resilience Strength & Conditioning gym (PR) 
pa di dos aña ta organisa e competencia di Downtown 
Throwdown den centro di Oranjestad riba Diasabra Juni 15, 
2024. 


PR Downtown Throwdown ta un competencia local organisa 
pa atletanan cu ta practica e deporte di CrossFit y functional 
fitness. E aña aki un total di 60 atleta cu ta forma 30 team 
di diferente Crossfit Gym na Aruba, lo competi den team di 
dos consistiendo di 1 atleta femenino y 1 atleta masculino. 


E aña aki lo tin tres diferente categoria incluyendo Scaled, 
Intermediate y RX den cual e teamnan lo enfrenta otro 
durante diferente workouts y lo bataya p’asina sali e ganado 
absoluto di e premio mayor. Downtown Throwdown 2024 lo 
tuma luga Diasabra Juni 15, 2024 pa di dos biaha na Power 
and Resilience Strength & Conditioning gym cuminsando for 
di 8or di mainta y e ultimo throwdown lo tuma luga na Hoya 
Lush Aruba pa termina pa 4or di atardi. 


PR su meta ta pa stimula atletanan pa nan sigui desaroya nan 
habilidad den e deporte y asina promove competencia local 
p’e comunidad di CrossFit. E structura di teamnan pa inclui 


1 atleta femenino y 1 atleta masculino, ta pa encurasha mas 
atleta tuma e reto y participa na Downtown Throwdown y 
asina engrandece e deporte. 


PR kier gradici tur sponsor cu ta haci e competencia aki 
posibel: Qredits Aruba, Caribbean Mercantile Bank, Aruba 
Airport Authority N.V., Setar N.V., Medstar Group N.V., 
Subway, Cinnabon, Grant Thornton Aruba, Protegy Trading, 
Tropical Bottling Company N.V., Anker Fish, Quinta Del 
Carmen, Barefoot, Bon Salud Chiropractic, KedaKeto y MF 
Neon Aruba. 


Aruba ta keda invita pa asisti e di dos edicion di PR Downtown 
Throwdown pa apoya e atletanan cu sigur lo duna tur di 
nan banda pa brinda un competencia di calidad. Tur cos lo 
cuminsa pa 8AM. 


Pa tur persona cu lo asisti, PR lo brinda areanan cu tent 
pa minimalisa e efecto di solo, lo tin desafionan p’esnan 
presente caminda por gana diferente premio y mas cu tur 
cos, lo tin bon ambiente garantisa. PR kier encurasha tur 
persona cu lo bin e competencia, pa trece nan mesun cup 
reusabel y asina promove un comunidad mas sostenibel. 


Power and Resilience Strength & Conditioning ta presenta: 


Downtown Throwdown 2024 

MAJOR League Baseball (MLB) a 
anuncia riba diamars cu nan a sanciona 
cinco hungado pa viola e politica di 
apuesta di e liga door di bet riba wega 
di MLB. E sancion ta bin despues cu 
un reportahe di Wall Street Journal a 
detaya e violacionnan. 


Cuater 
hungado, 
e 
lansando 
di 


Diamondbacks Andrew Saalfrank, e 
lansando di Atléticos Michael Kelly, 
e lansando di liga menor di Padres 
Jay Groome y e hungado di cuadro di 
liga menor di Phillies José Rodríguez, 
a ricibi suspension di un aña pa bet 
mientras nan tabata hungadonan di 
liga menor. Tucupita Marcano, utili- 
tario di San Diego Padres, kende a haci 
apuesta den weganan di MLB mientras 
cu e tabata riba e lista di lesionado di 
Pittsburgh Pirates, a ricibi un suspen- 
sion pa bida largo di e liga. 


Marcano, kende supuestamente a 
haci 231 apuesta relaciona cu MLB pa 
un total di $87,319, tabata un pros- 
pecto cu un tempo tabata promet- 
edor y a hunga den 149 wega pa tres 
temporada. Su apcuesta tabata inclui 
apuesta den 25 wega cu tabata envolvi 
su mes ekipo. Marcano su ganashi den 
su carera ta rond di 2.7 miyon, cu un 
salario minimo di e liga di $740,000 e 
temporada aki. 


Saalfrank a bet $444.07 den weganan 
di MLB entre september 2021 y maart 
2022. E tabata un miembro crucial di 
e bullpen di Arizona durante su carera 
p’e titulo di Liga Nacional e tempo- 
rada pasa, pero el a haya problema e 


temporada aki y el a wordo manda pa 
Triple-A na april. 


Kelly, un ex seleccion di prome ronda 
di Padres, a haci un bet di 99.22 den 
weganan di MLB na october 2021. 
Despues di debuta cu Phillies na 2022, 
el a uni cu Oakland y tabata solidi- 
ficando su posicion den e majors cu 
un ERA di 2.59 den 31 1/3 innings e 
temporada aki. 


Groome, kende tabata un prospecto 
destaca, a haci 32 bet relaciona cu MLB 
durante e temporada 2020 y 2021. E 
herido y problemanan for di e cancha 
a atrofia su carera, y su futuro den e 
majors awor ta incierto. 


Rodríguez, firma pa White Sox na 2017, 
a aparece den un wega di Grandes 
Ligas y a wordo cambia pa Phillies na 
april. E temporada aki el a pasa como 
un pieza di profundidad den Doble-A. 


E escandalo di wega di Azar ta enfatisa 
e influencia general di aporte riba 
deporte profesional. A pesar di e 
reglanan cla di MLB contra wega di 
chens den nan wega, e proximidad 
y e acceso facil na aplicacionnan di 
aporte por a contribui n’e violacionnan 
aki. MLB a enfatisa su compromiso pa 
mantene e integridad di e wega y ta 
spera cu e castigo severo di Marcano 
lo sirbi como un disuasivo pa futuro 
transgresornan. 


MLB ta suspende cinco hungado pa violacion di apuesta 


Marcano ta ricibi suspension pa bida 

MAJOR League Baseball (MLB) a 
anuncia riba diamars cu Shohei Ohtani 
a keda absolvi di cualkier delito den 
un escandalo di apuesta cu ta envolve 
su ex-interpretante, Ippei Mizuhara. 
Mizuhara, kende a traha cu Ohtani 
for di cuminsamento di su carera den 
MLB, a declara su mes culpabel di 
varios cargo, incluyendo e robo di casi 
$17 miyon di Ohtani pa cubri debe di 
wega di placa. MLB a dicidi cu Ohtani a 
bira victima di fraude y lo no enfrenta 
ningun sancion. 


E decision a provoca un reaccion di 
Trevor Bauer, un ex-lansador di Dodgers 
cu no a hunga den e majors desde 2021 
pa motibo di acusacionnan di agresion 
sexual. Bauer, kende a mantene su 
inocencia consistentemente, a yega 
na un acuerdo c’un acusado, mien- 
tras c’un otro a keda acusa despues di 
fraude. Den un post riba rednan social, 
Bauer a cuestiona pakico no a permiti’e 
pa bolbe MLB a pesar di t’e mes victima 
di fraude. 


“Kico ta pasa cu mi caso, den cual mi 
no a wordo acusa di nada tampoco y 
den cual mi tambe ta víctima di fraude? 
Dikon mi no ta permiti pa hunga 
atrobe?” Bauer a skirbi riba X, anteri- 
ormente Twitter . 


Bauer a referi na Darcy Adanna 
Esemonu, kende a wordo acusa di deli- 
tonan grave di fraude y robo mediante 
extorsion na maart. Esemonu supues- 
tamente a declara cu e tabata cu yiu 
di Bauer y a busca cen pa aborto, un 
declaracion cu despues a resulta falso. 
Awor e ta enfrentando 16 aña di prizon. 


Bauer a keda suspendi pa 324 wega pa 
viola e Politica di Violencia Domestico, 
Agresion Sexual y Abuso di Mucha di 
MLB. 
Su suspension despues a baha na 194 
wega, representando e tempo perdi 


den 2021 y henter e temporada 2022. 
A pesar di e reduccion, Dodgers a laga 
Bauer liber prome cu e temporada 
2023. 


E situacion di Bauer ta keda contro- 
versiabel, y su caso y e acusacionnan 
despues ta atrae hopi atencion di e 
medionan. Recientemente el a uni cu 
Diablos Rojos di Mexico y a expresa 
su frustracion di ta exclui di Grandes 
Ligas, specialmente den luz di e exon- 


eracion di Ohtani. 
E controversia ta enfatisa e debat- 
enan cu ta tumando luga tocante e 
maneho di mal conducta di e hunga- 
donan door di e liga y e consistencia di 
nan accionnan disciplinario. Mientras 
Bauer ta sigui boga pa su regreso na 
MLB, e comparacion cu e status auto- 
risa di Ohtani ta agrega un otro capa 
n’e discusionnan complica rond di 
igualdad y husticia den deporte profe- 
sional. 


Trevor Bauer ta cuestiona e postura di MLB despues cu 


Shohei Ohtani a keda absolvi den un escandalo di apuesta 

E enfrentamento entre Chennedy Carter y Caitlin Clark a 
lanta hopi atencion publico inmediato. Durante e wega di 
diasabra entre Indiana Fever y Chicago Sky, Carter a duna 
Clark un control di lomba, loke a provoca un discurso general 
riba e fisico na WNBA. 


E accion di Carter, cu no tabata un wega di basket, a ser 
critica como innecesario y mucho agresivo. A pesar di e 
tendencia di e liga pa revisa y mehora e fayo, e incidente 
aki no a ser revisa durante e wega, intensificando e contro- 
versia. E interaccion a sigui alimenta debate riba rednan 
social, impulsa ainda mas p’e nenga di Carter despues di e 
wega pa discuti e incidente y e contesta compuesto ci Clark. 


Clark, un nobato di alto perfil, a atrae hopi espectador nobo 
na WNBA, resultando den mas scrutinio y cobertura di e 
weganan. Su popularidad y e visibilidad di e incidente a pone 
den evidencia e naturalesa fisico di basketball femenino 
profesional y e reto cu e streanan na crecemento ta enfrenta 
den e liga. 


E entrenador principal di Sky, Teresa Weatherspoon, a 
reconoce e naturalesa competitivo di e wega, pero tambe a 
señala cu e accion di Carter tabata inapropia y no represen- 
tativo di e balornan di e ekipo. WNBA tin un historia di trata 
e tipo di falta aki cu e sancion apropiado, pero e revision 
omiti den e caso aki a añadi mas palo n’e candela. 


Clark a enfrenta un fisico significante como strea nobo y a 
expresa su comprondemento di e ambiente competitivo di e 
liga. Sinembargo, e incidente cu Carter a enfatisa e neces- 
idad di limite mas cla cu e wega fisico. 


E compromiso di WNBA pa haci e wega crece ta inclui 
maneha e comportacion di e hungadonan y relacionnan cu 
e medionan di comunicacion efectivamente. E maneho di e 
incidente aki pa parti di e luga, combina cu e stardom creci- 
ente di Clark, ta enfatisa e evolucion continuo y e visibilidad 
creciente di basketball femenino. E atencion di e incidente 
aki tambe a enfatisa e importancia di wega limpi y e respon- 
sabilidad den promocion di Crecemento di deporte. 


Incidente di Caitlin Clark-Chennedy Carter 


ta provoca un reaccion publico general 

DIABIERNA awo durante weganan escolar, competencia di 
baile tin oportunidad pa registra pa participa den e prome 
Lions 5k Fun Run Walk cu lo tuma luga dia 15 di juni 2024, 
na Entertainment Center di 5:30 PM - 10:30 PM 
Aruba One Happy Island Lions Club ta invita henter comun- 
idad, un y tur,  grandi, hoben y nos muchanan, como tambe 
nos deportistanan y esnan cu tin caminata y coremento como 
hobby pa registra pa participa dia 15 di juni 2024 den e prome 
LIONS 5K FUN RUN WALK cu lo tuma luga na Eagle Beach. 


E evento aki lo ta un dia di recreacion, fitness, conscien- 
tisacion, diberticion, union y amistad pa un y tur, famia, 
colega, deportistanan y tur esnan cu ta desea di pasa un 
rato agradabel y cana of core e 5 kilometer. 
Por registra via e app, door di scan e Qr-Code of bishita e 
link https://5k.pro.aw/ y por haci pago online na Aruba Bank, 
Fundacion Aruba One Happy Island Lions Club 6005880190, 
Specificacion “FRW2024 y nomber”. 


E leon ta brul 
Diabierna awo, 7 juni, tur esnan interesa por registra n’e tent di 
Aruba One Happy Island Lions Club cu lo ta na Entertainment 
Center na Dakota durante competencia di baile di Weganan 
Escolar 2024. Riba e dia aki tin un special, Mama y Tata cu 
registra hunto ta haya inscripcion pa un yiu GRATIS. Probecha! 


Lo tin premio pa individual y grupo. Tambe por tuma contact 
cu miembronan di Aruba One Happy Island Lions Club of 
bishita nos Facebookpage. 


Aruba One Happy Island Lions Club ta informa: 


Registra p’e prome Lions 5k Fun Run Walk 

Now Playing 


For Showtimes and online ticketing: www.caribbeancinemas.com 


Snatched from the Green Place of Many Mothers, young Furiosa falls 
into the hands of a great biker horde led by the warlord Dementus. 
Sweeping through the Wasteland, they come across the Citadel, 
presided over by the Immortan Joe. As the two tyrants fight for 
dominance, Furiosa soon finds herself in a nonstop battle to make 
her way home. 


When their late police captain gets linked to drug cartels, wise- 
cracking Miami cops Mike Lowrey and Marcus Burnett embark on a 
dangerous mission to clear his name. 


furiosa 
a mad max saga 


bad boys 
ride or die 


if 


After discovering she can see everyone’s imaginary friends, a girl 
embarks on a magical adventure to reconnect forgotten IFs with 
their kids. 


Many years after the reign of Caesar, a young ape goes on a journey 
that will lead him to question everything he’s been taught about 
the past and make choices that will define a future for apes and 
humans alike. 


Kingdom of the 
Planet of the aPes 


Diahuebs, 6 Juni 2024 
POLITICA 
22 
AWEMainta 


E siman aki, Otmar Oduber di Plataforma 
Pais a reuni cu Camara di Comercio riba 
diferente topico, manera entre otro, 
falta di trahadonan y reforma fiscal. 
Manera ta conoci, Plataforma Pais ta 
haciendo un ronda di bishita na dife- 
rente organisacion rond Aruba. Nan ta 
activo no solamente cu idea y pensa- 
mento nobo, pero a hasta manda un 
carta pa gobierno indicando cu mester 
bin c’un dialogo nacional rapidamente 
pa atende cu e gastonan di gobierno. 


Entre e sugerencianan ta menciona un 
reduccion den cantidad di ministernan 
te na 5, mescos reduccion di miem- 
bronan di Parlamento te na 15, atende 
cu e situacion di edificionan di gobierno 
bandona, nombramento di trahadonan 
publico y departamentonan cu ta over- 
bodig cu por traha hopi mas eficiente 
si privatisa of independisa nan. 
Presidente di Camara di Comercio, 
Diederik Kemmerling, a indica cu ta 
comparti e mesun preocupacionnan 
cu Plataforma Pais pa loke ta falta di 
trahadonan y reforma fiscal. Un di nan, 
cu ya caba nan a presenta publica- 
mente t’e falta di trahadonan. Mirando 
cu tin asina hopi camber ta habriendo, 
ta premira cu lo bay tin un problema 
grandi na caminda pa cual lo tin mester 
di hopi hende na Aruba. 
Pa loke t’e reforma fiscal, Kemmerling 
a bisa cu a pasa den un reforma fiscal 
algun tempo atras caba, pero cu nan 
ta na fabor di introduccion di un BTW 
na Aruba contrario na 2 aña pasa cu 
e organisacion tabata contra debi n’e 
situacion di e tempo aya c’un inflacion 
grandisimo y su introduccion lo por a 
significa un problema grandi p’e isla. 


Oduber ta bisa cu ta papiando riba e 
reforma fiscal pa basta tempo caba, 
pero tur biaha ta keda lapi, bin cu BBO, 
haci e cosnan mas caro y consecuencia 
ta cu hendenan na Aruba simplemente 
no por mas! “Unda cu mi cana e critica 
principal cu tin ta cu no por cu e costo di 
bida, cu e ta sumamente halto, produc- 
tonan ta halto, coriente ta caro, gasolin 
ta halto, awa ta halto”. 
Un otro punto cu a papia riba dje y cu 
ta liga n’e situacion aki t’e rapportnan 
di Banco Central y Oficina di Central 
di Estadistica cu ta menciona cu riba 
80% di nos poblacion ta biba riba un 
nivel cu nan no tin placa pa cubri nan 
gastonan fin di luna. Cu otro palabra, 
gran parti di nos poblacion tin cu fia 
placa pa nan por biba. Di igual impor- 
tancia t’e situacion di nos grandinan, 
1 di cada 4 ta biba den pobresa n’e 
momentonan aki. 
P’esey Plataforma Pais ta bisa cu e 
reforma fiscal ta importante y nece- 
sario n’e momentonan aki. E situacion 
actual ta loke a conduci cu nos ta den 
e problema cu Hulanda awe. “Nos di 
Plataforma ta bisa cu BTW ta un must, 
mester introduci esaki mas pronto cu ta 


posibel, mester discuti riba bin cu e BTW 
y reduci e ora ey winstbelasting cu mita 
of mas, elimina inkomstenbelasting y 
hisa e drempel pa loke ta loonbelasting 
y asina un gran mayoria di nos comu- 
nidad lo no tin cu paga loonbelasting 
mas of hopi menos. Meta mester ta pa 
pueblo tin mas placa, cu pueblo por tin 
mas placa den saco p’e mes dicidi con 
e kier gaste”, Otmar Oduber a declara. 
El a agrega cu Camara di Comercio ta 
na fabor di un BTW, pero lamentable- 
mente ni AVP ni MEP tabatin e cohon 
pa introduci esaki, siendo cu ambos 
tawata kier a introduci’e y mas bien a 
bin y sigui cu BBO haciendo e produc- 
tonan mas caro na Aruba. 
Tur hende, tur partido sa cu BTW t’e 
direccion cu mester bay y tur mester ta 
sincero y bisa pueblo kico ta loke gobi- 
erno ta bay genera, pero tambe kico 
comunidad lo bay haya bek mediante 
e reduccion cu ta bin den e diferente 
belastingnan. 
Importante pa menciona den esaki ta 
loke Otmar a indica. E reforma fiscal 
aki no por bin sin cu tin un reduccion 
di gastonan di gobierno cu 10% mara 
na dje. 


KVK ta comparti mesun preocupacionnan cu Plataforma Pais 


Falta di trahado, reforma fiscal y reduccion 


di gastonan di gobierno ta un must 

DIAHUEBS 6 di juni ta eleccion pa Parlamento Europeo 
y e ultimo dia cu nos na Aruba por vota pa Parlamento 
Europeo. E lider di AVP mr. Mike Eman ta hay’e importante 
cu tur ciudadano Arubano cu paspoort di Union Europeo tin 
e derecho di voto. Ta lamentabel cu ainda mester inscribi 
prome, p’esey hopi no ta yega di eherce e derecho aki. 


Eman despues di a vota hunto cu su esposa Doina y tambe 
den compania cu Wendrick y Wendert Cicilta a enfatisa 
cu decisionnan tuma den Parlamento Europeo ta impacta 
nos bida diario aki na Aruba, demostrando cu nos mester 
tuma parti den e proceso democratico. AVP a traha duro 
p’e derecho di voto pa ciudadanonan Hulandes den Caribe. 
Hunto cu dr. mr. A.G. (Mito) Croes, q.e.p.d. a logra un huris- 
prudencia grandi bao di e nomber Eman/Sevinger. Esaki a 
crea un precendente huridico cu ta ilustra cu tur ciudadano 
cu un paspoort di Union Europeo tin e mesun derecho. 


Bao e liderazgo di mr. Mike Eman, AVP a guia esfuersonan 
di cooperacion cu Union Europeo cu a permiti por ehempel 
e financiamento di e facultad nobo di Universidad di Aruba, 
conoci como SISSTEM. E proyecto aki ta enfoca riba sostenib- 
ilidad y innovacion, un area cu ta di gran importancia pa 
nos comunidad. E dossier di e facultad, conoci como Green 
Faculty, ta enfatisa e importancia di desaroyo sostenibel y 
innovativo. 


Relacion cu Union Europeo ta habri porta pa Aruba por 
crece y desaroya den diferente area. E rapportnan di Union 
Europeo riba e regionnan ultraperiférico ta mustra clara- 
mente e beneficionan cu islanan como Aruba por tin den 
nan relacion cu e Union y e beneficio pa Union Europeo tin 
un relacion cu e islanan aki. 


E participacion di Aruba den e eleccion di Parlamento 
Europeo ta crucial pa fortifica e relacion y pa sigui traha 
pa un futuro miho pa Aruba . Mr. Mike Eman ta enfatisa su 
deseo pa mira un candidato di Aruba mes den e proximo 
eleccion pa Parlamento Europeo, “algo cu nos tur mester 
traha duro pa logra”. 


Cu un representante nos Pueblo ta haya un voz directo den 
un Parlamento cu ta fiha cua paisnan y regionnan afilia cu 
Union Europeo ta bin na remarca pa fondo pa proyectonan 
di economia, infrastructura, enseñansa, energia alterna- 
tiva; tecnologia di internet; beca pa estudio etc.. Eman ta 
bisa cu desde  2009 AVP a stimula ciudadanonan di Aruba 


pa registra pa vota. E biaha aki no tabata tin un campana 
special, pero e ta corda tur esnan cu a registra na 2019 cu 
a pesar por ta cu nan no a haya un notificacion cu probable- 
mente nan ta registra si pa vota. P’esey e ta conseha esnan 
cu a registra na 2019 pasa na VNO pa mira si nan ta registra 
y ora por haci uzo di nan voto. Corda bay cu paspoort y 
copia di paspoort. 


Eman kier mira un candidato di Aruba pa 
proximo eleccion pa Parlamento Europeo 

ESUN cu sembra biento ta cosecha horcan. Parce cu e 
tormenta perfecto ta riba e gobierno di partido MEP y RAIZ. 
E ta un berguensa ora husticia drenta den Bestuurskantoor 
cu ta cas di gobierno. Tuma un paso asina no ta sosode 
sin mas. E ta nifica cu husticia mester tin suficiente motibo 
pa no solamente drenta den Cocolishi, pero tambe na otro 
departamento y casnan. Nos no ta kere cu tin fayo di adres 
den e investigacion aki. 


Nos por corda cu Minister di Labor, Energia & Integracion 
durante campaña 2021 a expresa cu si kier pa FASE continua 
anto mester vota pa partido MEP. Nos di partido Curpa si ta 
kere cu e Minister ta sospechoso principal den e caso aki. E 
pregunta clave sinembargo den e investigacion cu a cuminsa 
diamars 4 di juni 2024 no ta si partido MEP ta integro, pero 
kico nos por spera di partido RAIZ cu den pasado a exclama 
cu “nos no ta nan”. Un expresion cu nifica cu partido RAIZ 
ya caba prome cu eleccion tabata tin duda riba e integridad 
di partido MEP. Realidad ta cu “nos” a para bira mescos cu 
“nan”. 


Kico lo por t’e motibo cu e Minister a haci bida di director di 
Dimas imposibel. E Minister di Labor, Energia & Integracion 
a perde tur su casonan dilanti di hues. Riba dje e Minister ta 
kibra tur ley di bon gobernacion. 


E Minister a hala e director di Dimas un banda p’e mes firma 
e permisonan. Eynan ta unda cu e Minister a habri porta di 
problema pa su curpa. Desde ki dia pushi ta cuida pisca? 
No tin check and balances. No tin un control debido. Riba 
dje ta duna e Minister e cartera di labor cu ta un conflicto di 
interes. 


Nos no sa si loke ta wordo murmura riba caya tin validez, 
esta cu e Minister di Labor, Energia y Integracion a firma 
masha hopi permiso pa stranhero y cu supuestamente e 
casa di e Minister tin un oficina di tramite di permiso loke 
ta un conflicto di interes hopi serio. Awe nos por mira cu e 
mocion di desconfia contra Minister tabata ta na su luga. 
Parlamentarionan cu a vota contra di e mocion di desconfi- 
ansa di e Minister ta complice di locual cu ta pasando awe. 
Nos isla ta wordo goberna manera un republica di banana. 


E falta di integridad y mal gobernacion t’e motibonan prin- 
cipal cu nos mester a entrega nos autonomia. No ta permiti 
pa lubida con durante cambio di aña 1986 nos pueblo tabata 
tin lagrimas na wowo na momento di a scucha nos himno 
y mira e bandera di Aruba bay halto y Aruba a drenta su 
Status Aparte. 


Nos tin sigur tambe cu awe c’un inmenso dolor na nos 
curason y lagrima na nos wowo nos por tende cu partido 
MEP y RAIZ a entrega nos Status Aparte. For di 2018 caba 
nos por a mira con e gobierno Hulandes tabata manda su 
hendenan bin controla nos isla. Nos ta kere cu e añanan nos 
dilanti Aruba lo ta di luto y no lo tin motibo pa celebra dia di 
Betico ni tampoco dia di himno y bandera. Nos Aruba dushi 
tera a perde su libertad y nos ta pio cu tempo di Statuut 
tempo di e 12-8. Esaki danki na mal gobernacion di e ultimo 
22 aña. Nos gobernantenan no a sa di balora e lucha y sacri- 
ficio. 


Gobierno di Aruba a genera asina hopi placa durante e ultimo 
22 aña cu por a converti nos isla den e Dubai di Caribe pero 
a converti Aruba den e Cuba di Caribe. Tur parlamentario ta 
keto y ta scondi pa motibo di e investigacion den Cocolishi. 
Tempo cu partido AVP tabata den gobierno nan tabata lastra 
nan. Awe ningun parlamentario cu ta sostene gobierno 
kier duna cara. Parce cu Papa Dios a kita su pidjama y el a 
cuminsa saca cos na claridad. No haci bofon di Dios y kere 
cu nada no ta pasa. Ayera tabata partido AVP y awe partido 
MEP y RAIZ ta na turno. A bay contra leynan di Dios y awor 
Dios su husticia ta manifesta. Tempo di Dios ta perfecto. 
Partido Curpa e unico alternativa. 


Eric Ras (Curpa): 


Enbes di t’e Dubai di 


Caribe Aruba mas y mas ta 
birando e Cuba di Caribe 

MESTER bin un cambio grandi pa por haya un reforma 
completo. Miembro di Plataforma Pais, Otmar Oduber, 
durante reunion cu Camara di Comercio a presenta nan plan 
pa bin c’un ley BEL (Beneficio Economico Laboral). Esaki 
ta encera cu negoshinan cu tin un ganashi, un porcentahe 
di esaki mester bay bek p’e empleado. Es decir, un porcen- 
tahe limita di e ganashi ta bay como beneficio adicional p’e 
trahado. Esaki pasobra durante ultimo 40 añanan tur hende 
ta gaba cu nos economia ta bay hopi bon, cu turismo ta 
subi y caha di gobierno a bira gordo gordo, pero contrario 
n’esaki, e trahado a perde, pasobra mientras caha di gobi- 
erno a bira gordo, nan a haya medida den nan curpa. 
Durante e combersacion a bin dilanti cu aproximadamente 
14-15 medida contra pueblo a wordo introduci, no solamente 
haciendo e pueblo mas pober, pero haciendo e productonan 
mas caro tambe. 
P’esey Otmar ta contento cu e recepcion cu tabatin pa cu 
e plan di BEL cerca Camara di Comercio. Normalmente 
ora bin cu plannan asina ta bay cerca sindicatonan sola- 
mente pasobra ta algo cu ta beneficia e empleadonan, pero 
Plataforma Pais a considera importante pa scucha repre- 
sentantenan di comercio tambe. “Nan tabata hopi habri p’e 
idea, hopi pregunta a bin di nan banda, hopi comentario a 
bin di mi banda tambe pa por a discuti e punto aki. Mi ta 
kere nos ta riba e bon caminda, siguientemente nos lo tin 
encuentro cu Comerciantenan Uni pa scucha nan opinion. 
Tambe lo reuni cu sindicatonan, ta spera cu pa otro siman 
por reuni cu nan y asina e ideanan aki por cuminsa wordo 


materialisa”. 
Plataforma Pais ta presentando propuestanan concreto, ya 
caba a bin dilanti cu 4: 
1. Mester bin cu prioridad cambionan di ley cu ta trece bene- 
ficio pa nos pensionadonan, nan calidad di bida, nan salud y 
mas di tur nan stabilidad economico (despues di esaki por a 
scucha tur otro partido papia riba pensionadonan); 
2. Mester reduci gastonan di gobierno cu por lo menos 
10-12%, esaki riba un presupuesto cu ta riba 1.6 biyon 
florin n’e momentonan aki; 
3. Mester introduci e reforma fiscal riba cual ta papiando pa 
25 aña caba, no por sigui cu BBO cu ta haci tur producto na 
Aruba demasiado caro y mas bien bay den direccion di BTW; 
4. Mester bin c’un asina yama ley BEL p’e empleado por 
gosa di un porcentahe di e ganashi di e compania pa cual e 
ta trahando y asina e por tin mas placa den su saco y tambe 
ta crea eficiencia y mas productividad na pia di trabao. 
Te n’e momentonan aki ta solamente Plataforma Pais a bin cu 
proposicionnan concreto, no a tende MEP, AVP, Raiz, Accion 
21, MAS of otronan independiente bisa kico concretamente 
nan ta para pe. “Nos ta bise awe pa comunidad cuminsa 
pensa den e direccion ey, pasobra nos kier p’e siguiente 
eleccion definitivamente bin un cambio grandi n’e pais aki. 
A yega momento pa un cambio grandi tuma luga na Aruba 
pa nos por haya un reforma completo di nos pais atraves 
di proposicionnan nobo cu ta wordo lansa y carga door di 
e comunidad aki”, ta palabranan di miembro di Plataforma 
Pais, Otmar Oduber. 


Plataforma Pais a delibera cu KVK riba e vision di un ley BEL 


Esaki ta bira e di 4 punto concreto presenta na beneficio di pueblo 

MIEMBRONAN di gerencia di La Cabana Beach Resort 
& Casino tabata tin e placer di por yama bon bini na Scott 
Leopardi, Senior Director of Learning and Development 
na Hilton Grand Vacations na Florida kende tabata di 
bishita recientemente riba Aruba. 


Como un Hospitality Coach, Leopardi ta dedica henter 
siman na desaroyo di liderazgo y educacion, pa medio di 
e compromiso di e resort, renoba tur aña, pa sigura cu su 
team ta keda avansa y un stap dilanti semper den loke ta 
servicio di excelencia. 


E siman a cuminsa cu varios revelacion hopi valioso 
tocante e manera di pensa y comportacion di e resort. E 
fundacion aki a set e base pa un serie di sesion impac- 
tante enfoca riba factornan clave den liderazgo. 


Durante e siman, La Cabana Beach Resort su lidernan 
a forma parti di un training intensivo cu varios topico 
manera Emotional Intelligence pa Lidernan, importancia 
di delegacion y Accountability for Leaders. 


E siman a culmina cu un sesion riba Leadership 
Conversations, na unda lidernan a practica nan skills di 
comunicacion pa asina stimula dialogo productivo dentro 
di nan team. 


E siman transformativo a brinda un variedad nobo diabil- 
idad y tambe reflexion, desaroyo personal y team bonding. 
Na final di e siman, e miembronan di team a expresa grat- 
itud inmenso na Scott Leopardi pa su conocemento, guia, 
y su manera interactivo di presenta su sesionnan. 


La Cabana Beach Resort & Casino ta kere den crea un 
cultura ameno den loke ta educacion y desaroyo continuo. 
Mientras cu e resort ta sigui na ofrece vacacion memo- 
rabel na su bishitantenan, e ta compronde cu pa logra 
e meta aki e ta cuminsa na su empleadonan y lidernan, 
cual ta e curason di e compania. For di e prome dia te 
cu dia di retiro, e resort ta celebra su empleadonan y su 
contribucionnan, crecemento personal, personalidadnan 
unico, creando hunto un producto di vacacion cu calidad 
halto. 


E siman anual di desaroyo di liderazgo ta yuda construi 
e caminda pa excelencia cu e resort ta anhela, mien- 
tras e ta reconoce e impacto positivo di educacion pa su 
lidernan y bishitantenan. 


Empowering Leadership na La Cabana: 


Un siman transformativo cu Scott Leopardi 

CU contribucion di mas cu 100 cientifico di casi 30 pais, incluy- 
endo UNESCO Aruba su experto di ciencia, UNESCO, a publica 
e rapport ‘State of the Ocean Report 2024’. E publicacion ta 
indica datonan nobo cu ta alarmante relaciona cu e retonan cu ta 
enfrentando lama. E rapport extensivo ta trece dilanti e retonan 
cu ta inclui aumento di temperatura di lama, aumento di nivel 
di lama, polucion, acidificacion, falta di oxigeno, carbon blauw y 
perdida di biodiversidad. 


Aunke temperatura atmosferico tin e tendencia pa fluctua, esun 
di lama ta aumentando den un nivel continuo. E aumento di lama 
su temperatura awor ta dos biaha mas halto cu 20 aña pasa, y 
2023 a registra un di e aumentonan mas grandi di temperatura 
di lama desde 1950. Aunke e Acuerdo di Paris ta compromete pa 
mantene e aumento di temperatura global bou di 2°C compara 
cu e nivel pre-industrial, temperatura di lama ya a subi pa un 
promedio di 1.45°C, y cu algun “hotspots” riba 2°C por ehemplo 
den e Ocean Atlantico Tropical. 


Un consecuencia dramatico di aumento di e temperatura di lama 
ta un aumento den e nivel di lama rond mundo. Lama ta absorba 
90% di e calor extra libera den e atmosfera, y ta bira mas cayente, 
y e ta expande. Aumento di temperatura di lama awor ta respon- 
sabel pa 40% di e aumento global di nivel di lama. Por remarca 
cu e indice di aumento a redobla den e ultimo 30 aña, yegando 
un total aumento di 9cm. 


For di e aña 1960, e ocean a perde 2% di su oxigeno debi na 
temperatura halto y polucion, incluyendo awa procediente di 
riool. Areanan cerca di costa ta particularmente afecta, y e bida 
marino den e areanan aki ta haya nan mes na cabes di e fila 
batayando pa obtene oxigeno. Globalmente tin mas o menos 500 
“dead zones” identifica caminda no tin ningun bida marino door 
di falta di oxigeno. 


Aumento di acides tambe ta un causa di preocupacion. Lama 
ta absorba 25-30% di e emision di combustibel fossiel, y esaki 
ta cambiando e composicion kimico di lama. For di e tempo pre- 
industrial, acides di lama a aumenta cu 30%, y lo yega 170% pa 
2100. E datonan di UNESCO ta mustra cu atrobe t’e bida marino 


na costa ta sufriendo mas di e cambio aki. Datonan ta indica cu 
lama grandi tambe ta birando mas acido. Den awanan cerca di 
costanan ta observa fluctuacion dramatico di acides, unda e 
generacion nobo di animalnan y matanan ta ainda demasiado 


fragil pa sobrevivi, causando morto na gran escala o bou di e 
especienan aki. 


Areanan cu tin un densidad halto di flora marino, incluyendo 
mangelnan, areanan di yerba di lama, y saliñanan por absorba 
te 5 biaha mas carbon compara cu mondinan riba tera. Aparte 
di ta refugio vital pa biodiversidad, e areanan aki ta un di e miho 
defensanan contra aumento di temperatura global. Sinembargo, 
UNESCO ta mustra cu casi 60% di paisnan rond mundo ainda no 
ta inclui restauracion y conservacion di areanan denso di flora 
marino den nan plan di Contribucion Nacional Determina (NDC). 
Areanan Maritimo Proteha (MPA) ta conoci pa proteha biodiver- 
sidad, refugiando 72% di e 1,500 especie marino cu ta riba e 
lista cora di Union Internacional pa Conservacion di Naturalesa 
(IUCN). E datonan nobo di UNESCO ta indica cu mas halto e nivel 
di regulacion den un MPA, mas efectivo e MPA ta funciona pa por 
proteha ecosistemanan local. 


UNESCO ta liderando e Decada di Ciencia di Oceano pa Desaroyo 
Sostenibel di Nacionnan Uni 2021-2030. Actualmente, tin mas 
cu 500 proyecto rond mundo andando y mas cu un biyon dollar a 
mobilisa pa mehora conocemento y proteccion di e oceano. 


Fuera di e accionnan relata n’e decada di oceano, UNESCO tin 
mas cu 230 reservanan biosfero marino y mas cu 50 sitio marino 
inscribi den e lista di Herencia Mundial. 
Den cuadro di reino por informa cu a instala un Comision Nacional 
di e Decada di Oceano, durante e “Wereld-Oceaan-Dagen” na 
Hulanda. E Comision lo asisti reino cu cumplimento di e recomen- 
dacionnan di e Decada di Oceano. 


Durante e ultimo conferencia na Antigua “SIDS4” nos Prome 
Ministro a representa Aruba den e evento di IOC/UNESCO 
“Conocemento di oceano pa un prosperidad resiliente” unda a 
resalta e rol di e Decada di Oceano sosteniendo un economia 
sostenibel di lama pa islanan chikito den desaroyo (SIDS). 


Pa mas informacion di e rapport di UNESCO “State of the Ocean 
Report 2024” por acudi na https://www.ioc.unesco.org/en/ 
stor2024 


Rapport nobo di UNESCO: “State of the Ocean Report 2024” 


Tendencia global di 


aumento di temperatura di 
lama a redobla den 20 aña 


Y aumento di nivel di lama a redobla den 30 aña 

DIADOMINGO 2 di juni, Quota International of 
Aruba a instala oficialmente su directiva 2024- 
2025. Esaki a tuma luga durante un brunch 
ameno na Renaissance Conference Center den 
presencia di miembronan di Quota, invitado y 
representante di e otro clubnan di servicio. 


E directiva nobo di Quota International of 
Aruba pa aña 2024-2025 ta consisti di: 
• Presidente – Juliska Harms 
• Vice Presidente - Ivy Simon-Hernandez 
• Secretaria – Isabel Dammers -Alves 
• Tesorera – Elaine Geerman 
• Directora Bylaws– Farida Feliciana-Figaroa 
• Directora Development and Growth – Janique 
Schilders 
• Directora Servicio – Stella Montsanto 


N’e ocasion aki e Presidente saliente Ivy 
Simon-Hernandez a refleha riba e exito di e 
aña cu a termina, e donacion nan cu Quota a 
haci y e proyectonan di servicio. Ivy a gradici 
tur esnan cu a contribui y haci su slogan 
“Sirbiendo Comunidad cu Curason” bira real- 
idad. Recientemente Quota a haci donacion pa 
un suma di 100 mil. Esaki tabata posibel cu 
Quota su exitoso fundraising “Denim & Bling” y 
tambe e benta di e earplugnan durante periodo 
di Carnaval. 
E Presidente nobo 2024-2025 Juliska Harms 
su slogan ta: “Empowering Change - Shaping 
Tomorrow”. Presidente Juliska Harms a enfatisa 
e necesidad pa sigui sirbi esnan den necesidad, 
specialmente hende muhe y muchanan y esnan 
cu problema di oido y habla. Quota su compro- 
miso ta pa haci un cambio tangibel y esaki lo 
sigui guia nos. 


Empodera esan cu mester, ta cuminsa cu cada 
un di nos mes pa actua cu inspiracion y dedica- 
cion. Sigui traha hunto ta importante, nos forsa 
mas grandi ta den union y un vision comparti pa 
un mundo miho. 


Quota International of Aruba ta un club di 
servicio pa muhenan profesional, estableci na 
Aruba desde 1987. Ademas di brinda servicio 
na nos comunidad, tambe ta brinda oportunidad 
n’e miembronan pa haci networking y socialisa. 


Quota a instala directiva 2024-2025 


Diahuebs, 6 Juni 2024 
AWEMainta 
COMUNIDAD 
29 


DIA 4 di juni 2024 a huramenta como abogado dilanti Hof 
mr. drs. Helena Croes.  
Abogado conoci mr. Désiree Croes ta su patroon. Désiree tin 
un carera academico hopi interesante. Desde 2002 el a logra 
su titulo di meester. El a studia ley mientras e tabata trah- 
ando como docente di Hulandes y Biologie. 


Despues di a traha na abogado mr. Hans Sjiem Fat el a hura- 
menta na 2008 como abogado bou patronahe di mr. Peter 
Mohamed. Na 2009 el a traha como Director di Arubahuis 
y na 2011 el a drenta Parlamento como parlamentario. Na 
2017 el a sigui eherce su funcion di abogado y desde 2022 
e ta dirigi su mesun bufete dilanti corte. Y mr. drs. Helena 
Croes mes a traha na abogado mr. Helen Lejuez y abogado 
mr. Doris Canwood despues cu el a logra su titulo den 2014. 
Un pabien ta bay pa rumannan Désiree Croes, Helena Croes 
y famia. Y cu solo di husticia ilumina nos. 


45% 
OFF 


V I A S T I M A M I S T E R I L I S A M I ' S W E B S I T E & 
S A V E U P T O 4 5 % O F F Y O U R P E T ’ S 
S T E R I L I Z A T I O N C O S T S P L U S G E T A F R E E 
M I C R O C H I P ! 


FREE 
MICROCHIP 
FREE 
MICROCHIP 


sign up now 


Cu solo di husticia ilumina nos 


Diahuebs, 6 Juni 2024 
COMUNIDAD 
30 
AWEMainta 


CU gran entusiasmo, e Fundacion Buki di Pret 
ta informa e lansamento festivo di e edicion 
number 4 na Aruba di e popular buki gratis di 
vakantie pa mucha. E prome ehemplar a wordo 
entrega festivamente door di e atleta Arubiano 
di BMX Shanayah Howell na basisschool Graf 
von Zinzendorf na San Nicolas. 


MAS ACTIVIDADNAN 
E buki di e aña aki, cu tin casi 100 actividadnan 
diferente totalmente gratis of na un prijs special 
y ofertanan den diferente categoria, special- 
mente compila p’e vakantie grandi y destina pa 
tur mucha di Aruba entre 6 y 13 aña (klas 1 te 
6). 


MAS EXTRA 
Ademas di tin 20% mas na actividadnan compara 
cu e edicion anterior, e aña aki tambe tin otro 
actividadnan dibertido extra. Por ehempel, 
pa prome biaha, lo haci uzo di cinco busnan 
specialmente pa mucha cu, di otro forma, lo no 
por participa n’e actividadnan di Buki di Pret. E 
edicion di 2024, den cooperacion cu e Fundacion 
p’e Conservacion di Aruba y e Museo Arkeologico 
Nacional di Aruba, a wordo enrikece cu tur clase 
di informacion dibertido y educativo encuanto e 
historia, flor, matanan y e reino animal di Aruba. 


DISTRIBUIMENTO NA SCOL 
Durante e siguiente simannan, e boluntarionan 
di e Fundacion Buki di Pret lo bolbe bishita tur 
e scol basico pa entrega un copia personal n’e 
muchanan. Naturalmente e aña aki tampoco lo 
lubida e muchanan di educacion special of cu ta 
haya les na cas. 


PA ARUBA, DOOR DI ARUBA 
Buki di Pret Aruba e aña aki tabata posibel 
atrobe door di e ayudo di hopi negoshi, institu- 
cion, asociacion y boluntarionan local. Danki na 
nan apoyo, e iniciativa valioso aki por continua y 
wordo extende. 


Pa mas informacion tocante Buki di Pret, bishita 
nos ariba: www.bukidipretaruba.com of www. 
facebook.com/bukidipretaruba. 


Lansamento festivo di 4ta edicion 


‘Buki di Pret Aruba’ cu Shanayah Howell 

PAYROLL Pro HRM, e software lider den maneho di payroll y 
human resources (HR) ta anuncia e integracion exitoso entre 
Payroll Pro HRM y Dyflexis. Dyflexis t’e software renombra pa 
maneho di forsa laboral. 


E colaboracion entre Payroll Pro HRM y Dyflexis ta un paso 
strategico pa ofrece un solucion completo den e maneho di 
payroll, HR y di e forsa laboral na organisacion nan di tur 
tamaño. E integracion aki ta duna usuarionan e oportunidad 
pa sincronisa data di empleadonan, schedules, control di 
orario y informacion di payroll y HR entre e dos sistema, cual 
ta mehora productividad y e resultadonan. 


Beneficio clave di e integracion ta: 
• Sincronisacion di data di un manera facil: E solucion integra 
ta sigura cu e informacion di empleadonan, schedules y 
control di orario ta sincronisa automaticamente entre Payroll 
Pro HRM y Dyflexis, esaki ta reduci e entrada di data manual 
y ta reduci riesgo di eror cu por wordo cometi. 
• Reporte den tempo real: Combinando e capacidad nan di 
maneho di Dyflexis y e reporte nan di Payroll Pro HRM, e 
usuario por haya datonan pa analisa den tempo real (‘real- 
time’), cual ta yuda pa tuma decision nan di un manera 
rapido. 
• Eficiencia di costo: E integracion ta yuda organisacion spaar 
tempo y recurso, eliminando e necesidad pa entrada manual 


di data y mehorando e eficiencia. 
• Mehoracion di experiencia di empleado: Empleadonan ta 
beneficia di e proceso integra, payroll corecto y mehoracion 
den schedule y control di orario, cual ta trece mas satisfac- 
cion den e trabou y mas productividad. 


“Nos ta emociona p’e integracion cu Dyflexis, pues e ta alinea 
cu nos compromiso pa provee solucion nan innovativo pa nos 
clientenan,” Teiry Croes, marketing manager di Payroll Pro 
HRM, ta comparti. 


“E colaboracion aki ta yuda organisacion nan pa maneha nan 
forsa laboral di un manera mas eficiente, resultando den un 
productividad y excelencia operacional mehora.” 


Pa mas informacion tocante e integracion entre Payroll Pro 
HRM y Dyflexis y con e por beneficia bo organisacion, por 
tuma contact cu bo distribuidor local di Payroll Pro HRM 
(www.payrollprohrm.com). 


Tocante Dyflexis: Dyflexis ta un proveedor renombra di soft- 
ware pa maneho di forsa laboral, entre otro e maneho di 
scheduling, planificacion di tempo/orario y di forsa laboral 
pa organisacion nan den varios industria. Nan software ta 
permiti organisacion nan traha mas eficiente, reduci costo 
di labor, y mehora productividad. Website: www.dyflexis.com 


Payroll Pro HRM ta integra cu Dyflexis software 

DIALUNA Horacio Oduber Hospital (HOH) a celebra 25 aña 
di Center for Advanced Wound Care (CAWC) antes conoci 
manera wondpoli. Durante oranan di mainta a inaugura e 
‘Open House’ dedica n’e 25 aña di CAWC y na tur cu a forma 
parti di e exito aki. E inauguracion aki a tuma luga den pres- 
encia di nos Minister di Salud Publico y Turismo, sr. Dangui 
Oduber, conhuntamente cu Hunta di Directiva sr. Jacco 
Vroegop y sr. Gregory Croeze. Tambe no por a falta e ekipo 
completo di CAWC y invitadonan special na unda sr. Ezzard 
Cillié y Dokter Percy Ho-Kang-You a haya e debido recono- 
cemento mirando cu e tremendo idea aki a surgi for di nan 
na aña 1999. 


Hunto, den un esfuerso sumamente ameno a celebra loke 
te dia di awe ta haci CAWC un pilar di excelencia den cuido 
di herida. Dr. Yuri Casseres, coordinador medico y ciruhano 
na HOH, a duna di conoce cu awe por mira un centro cu ta 
brinda cuido excelente pa pashentnan di Aruba pero tambe 
den Caribe. Un centro specialisa pa atende tanto cu heri- 
donan simpel pero tambe esunnan mas grandi y compleho. 


Dr. Casseres a expresa cu e mes a yega CAWC na aña 2014 
y a topa cu un trein cu tabata core caba, unda e la yuda 
mehora e calidad ainda mas y alabes a introduci servicio y 
cuido adicional. Tur aña e forma di trata herida ta cambia y 
ta p’esey ta importante pa por conta cu un ekipo cu sa con 
pa trata e heridonan p’asina por tin e posibilidad di cura y 
yuda mas pashent cu ta posibel. 


E idea tras di ‘wondpoli’ 
Antes e pashentnan cu herida tabata keda interna bastante 
largo den hospital p’asina warda te ora cu e herida cura. 
Mirando cu e tempo ey tabatin escasez den cama y pa por 
tin mas cama disponibel pa pashentnan, sr. Ezzard Cilié a 
bin cu e idea pa habri un ‘wondpoli’ y hunto cu e director 
e tempo ey, esta dr. Percy Ho-Kang-You e idea aki a bira un 
realidad. 


Un exito 
Jacco Vroegop, director di HOH, a gradici un y tur cu ta tras 
di e existencia y exito di Center for Advanced Wound Care. 
‘Sin boso nos no lo ta aki para y sin boso esfuerso y dedica- 
cion e pashentnan no lo a haya un bon cuido,’ asina Vroegop 
a expresa durante e ceremonia di celebracion. El a continua 
bisando cu e ‘idea chikito ey’ di Ezzard a bira un realidad y 
awe, 25 aña despues nos tin e centro aki cu ta brinda cuido 
di herida na mas cu 700 pashent riba un nivel halto. 


Hunta di Directiva di HOH, team di maneho y staf completo 


ta gradici ful e ekipo di CAWC cu ta traha tur dia cu pasion y 
dedicacion. Tambe n’esnan cu a yuda funda e centro aki 25 
aña pasa y tur colega den cuido cu a forma parti di e ekipo 
aki durante e 25 añanan aki. Danki pa semper t’ey pa nos 
pashentnan. 


25 aña di innovacion, dedicacion y compromiso dedica na cuido di herida 


Hospital a celebra 25 aña di Center for Advanced Wound Care 

DIAMARS anochi 4 di juni tabata tin e sorteo miyonario 
di Mini Mega y Mega Plus. E numbernan ganado tabata: 
12-14-18-26 y e Mega Ball: 13 y manera e resultado a wordo 
procesa a bin haya sa cu tin 1 solo ticket ganado cu a gana 
full e jackpot Mini Mega y Mega Plus cu e jackpot tabata na 
1 miyon florin cu wordo bendi na Rockies Lottery na Dakota. 


Awe diaranson, Aruba ta cera conoci cu e prome feliz miyo- 
nario di Aruba cu Lotto, e loteria di Aruba pa aña 2024. E feliz 
ganado a presenta na oficina di Lotto na Paardenbaaistraat 
10 emociona pa cobra e premio grandi aki cu el a gana 
cumprando numbernan loco. 


Jimmy a conta cu pa casualidad a bay cumpra su Mini Mega 
y Mega Plus dialuna y a pidi numbernan loco y e numbernan 
loco aki a bira e numbernan miyonario. Jimmy ta e prome 
feliz ganado di e jackpot miyonario di Mini Mega y Mega Plus 
pa 2024. 


Lotto, E Loteria di Aruba tin diferente wega, Catochi, Big 4, 
1-OFF, Zodiac, Wega di Number di Korsou di Lotto, Lucky 3, 


Multi-X, Lotto di Dia, Lotto 5, Mini Mega y cu su Mega Plus y e 
diferente weganan di Raspa y Gana y Instacash. Cumprando 
Lotto bo ta contribui na deporte riba nos isla. E meta ta pa 
organisa loteria, cambia bida di su hungadonan y na mes 
momento inverti den deporte local pa medio di donacionnan 
na e comision di subsidio. 


Aruba a conoce su prome miyonario pa aña 2024! 

RELACIONA cu e Dia Internacional di Archivo Archivo 
Nacional Aruba ta organisa un anochi informativo pa tur esnan 
cu ta interesa pa haya sa mas di e desaroyonan nobo den e 
era digital di coleccion di archivo digitalisa. 


E coleccion di herencia digital ta hopi grandi y disponibel pa 
tur usario cu ta buscando informacion. Durante e presenta- 
cion aki, lo duna un splicacion di e trabounan di archivo, e 
desaroyonan nobo y e funcionalidad di coleccion.aw, p’asina 
por haya acceso n’e informacion aki digitalmente. 


Archivo Nacional Aruba ta invita bo dialuna 10 di juni pa 
7.00pm pa bin conoce www.coleccion.aw mas miho. Bin haya 
sa mas con e coleccion digital aki por yuda bo den bo buskeda 
na informacion. 


Tur interesado ta cordialmente invita pa ta presente na Archivo 
Nacional Aruba (Sabana Blanco 60), y lo bo haya un guia con 
pa busca den www.coleccion.aw. 


Dia di Archivo 


Invitacion pa un presentacion na ANA 

DURANTE 
conferencia 
di 
prensa 
dialuna 
mainta, 


Minister Maduro di Finansa a brinda informacion riba e 
‘Uitvoeringsrapportage di e ultimo kwartaal di aña 2023 
miho conoci como URK4 cu ta contene e cifranan di aña 
2023. 


URK4 
E mandatario a splica cu e URK4 ta duna un bista riba e 
realisacion di Presupuesto 2023, ta contene informacion di, 
entre otro, debe di Aruba, maneho financiero hiba, pagonan 
di proyectonan haci uzando e vehiculo financiero di Public 
Private Partnership (PPP), estado di likides di Gobierno y ta 
duna un bista riba e resultado financiero di e sector colec- 
tivo di Aruba. 


Indicadornan cardinal 
Minister Maduro a sigui amplia riba algun indicador cardinal 
cu ta duna un bista di e estado financiero di Pais Aruba. A 
indica cu e resultado financiero di aña 2023 ta uno positivo, 
un surplus di 2,7% cu ta mas halto cu e 1% cu t’e norma p’e 
surplus pa aña 2023. Por mira cu e saldo primario cual t’e 
saldo sin conta e gastonan di interes, ta uno hopi positivo 
y ta core den 6,7%. E quota di debe di Pais Aruba tambe ta 
mustra un tendencia di ta bahando y den aña 2023 a yega na 
81,6% despues cu e tabata na 96,6% na aña 2022, 108% 
na aña 2021 y 127,1% na aña 2020 durante e pandemia. 


E gastonan di personal tambe a wordo conteni y ta na 457 
miyon florin cu ta bou e norma di 479 miyon florin. Tambe a 
mustra un grafico den cual por mira e desaroyo di e credibi- 
lidad financiero como resultado di e evaluacion financiero y 
economico haci pa companianan di rating Fitch y Standard 
and Poor’s (S&P) den e ultimo 20 añanan. 


Ta bisto cu Aruba su credibilidad financiero a baha den e 
añanan di pandemia y cu esaki awo ta subiendo. Aruba a 
perde su investment rating cerca Fitch, pero a mantene 
esaki cerca S&P. E mandatario a splica cu den 2024 e evalu- 
acionnan a bay bon cu miras pa upgrade cerca Fitch y S&P, y 
cu a cuminsa traha tambe cu e compania di rating Moody’s 
kende a score Aruba c’un investment rating, indicando cu 
Aruba su credibilidad financiero ta desaroya positivamente. 


Resumen financiero 
Minister Maduro a para keto n’e resumen financiero cu tin 
riba pagina 7 di e URK 4, den cual por mira e cifranan di, 
entre otro, entrada y gasto realisa den aña 2023. Importante 


t’e resultado financiero di Pais Aruba den aña 2023, cu ta un 
surplus di 2,7% cu ta suma un surplus 183,1 miyon florin. E 
resultado di e Sector Colectivo, cual t’e resultado financiero 
di Gobierno hunto cu AZV, SVB, ATA, Serlimar, Stichting EPB 
y Universidad di Aruba, ta bira un surplus di 4,1% cu ta 282 
miyon florin. Cu esaki den aña 2023, Aruba ta cumpli cu e 
norma financiero di surplus di 1% di GDP. 


Tur informacion financiero ta publico 
Na final e mandatario a recorda cu e URK 4 ta un docu- 
mento publico cu ta contene hopi mas informacion finan- 
ciero y cu por mira esaki riba www.gobierno.aw bou di e 
topico di supervision financiero. 


Minister Maduro di Finansa ta informa: 


Uitvoeringsrapportage URK4 cu ta contene e cifranan 


di aña 2023 ta disponibel riba www.gobierno.aw 

DIA 5 di juni ta celebra Dia Mundial di Medio Ambiente 2024, 
cu e tema “Nos tera, nos futuro, nos ta generacion di restau- 
racion”. E tema den su magnitud ta encera e enfoke riba 
e importancia pa nos generacion restaura e tera y suela, 
para e formacion di desierto y traha riba resiliencia contra 
secura. 


Hopi parti na mundo ecosistemanan manera, area di mondi, 
tereno cu a seca, lago y areanan natural di cua humanidad 
ta depende di dje ta bou menasa y a yega na su punto cu no 
por bira bek. Directie Natuur en Milieu, DNM ta reconoce e 
urgencia pa cuida nos medio ambiente pa bienestar di nos 
generacion actual y esun di futuro. 


E ta crucial pa nos reconoce cu e salud di nos planeta 
ta directamente liga na nos propio salud y bienestar. 
Contaminacion di ecosistemanan, perdida di biodivers- 
idad y cambio climatico ta manasa real cu ta afecta nos tur. 
Pa medio di e comunicado di prensa aki, DNM ta haci un 
yamada na comunidad pa participa activamente den inicia- 
tivanan local pa restaura nos medio ambiente. 


Nos por traha hunto pa: 
• Reduci nos consumo y asina baha e cantidad di desper- 
dicio. 
• Cumpra productonan for di productornan local y di e 
temporada; manera fruta cu ta di e temporada. 
• Conserva recurso natural. Restaura y conserva areanan cu 
ta importante pa nos biodiverdidad. 
• Planta matanan y cuida nos areanan cu ta berde di mata. 
Uni na gruponan di plantamento manera ‘Ban Lanta y Planta’ 
y ‘SyntropicA’ como un boluntario. Participa na plantamento 
di matanan di mangel ta yuda proteha nos costanan y ta 
aporta na engrandece e bida marino. 
• Accion di Limpiesa den bario y na lamanan. Participa acti- 
vamente na accion limpiesa Limpi Limpi cu ta un iniciativa 
introduci pa gobierno. 
• Educa otro persona riba importancia di sostenibilidad y 
conservacion. 


Hunto nos por laga un impacto positivo riba nos tera pa 
bienestar di generacionnan futuro. 
Manera declara pa Nacionnan Uni den discurso secretario 
general Sr. Antonio Guterres: “Humanidad ta depende di e 
tera y e suela. Pero lamentablemente, un combinacion toxico 
di contaminacion, cambio climatico y destruccion di biodi- 
versidad ta transforma tera fertil y ecosistema vibrante den 
un zona morto. E destruccion di mondinan, sabananan y otro 
areanan ta debilita habilidad di e tera pa sostene ecosiste- 


manan, agricultura y e comunidad saludabel. Tur e conse- 
cuencianan ta cu cosecha ta bay malo, fuente di awa ta 
disparce, economia ta debilita y comunidadnan ta sufri y 
keda afecta. Desaroyo sostenibel ta sufri. Paisnan mester 
cumpli cu tur compromiso pa restaura e ecosistema y suela 
degrada manera stipula den e “Kunming-Montreal Global 
Biodiversity Framework” (GBF). Nan mester uza nan plannan 
nobo di accion climatico nacional pa 2030.” 


E ultimo aki tambe t’e yamada di DNM n’e participacion di 
’stakeholders’ pa aporta n’e ‘Nacional Biodiversity Strategic 
and Action Plan’, (NBSAP), cu t’e maneho den fase di formu- 
lacion na Aruba conhuntamente cu Ministerio di Naturalesa 
y e agencia di consulta TwyndraGudde. 


E NBSAP na Papiamento ta titula: “Nos Plan di Maneho pa 
Naturalesa di Aruba” t’e documento di maneho basa riba e 
Global Biodiversity Framework (GBF) cu t’e resultado di e 
conferencia di e partidonan n’e Convention of Biodiversity 
(COP 15) na 2022. Esun cu ta formulando aki na Aruba ta 
enfoca riba meta y obhetivo cu tin prioridad pa nos. 


E lista di prioridad den e concepto “Plan di Maneho pa 
Naturalesa di Aruba” ta cerca stakeholdernan actualmente 
y despues lo inclui nan aporte den e NBSAP p’e bay pa 
Parlamento. 
Nos t’e ‘Generacion di Restauracion’. Hunto, laga nos 
construi un futuro sostenibel pa nos tera y humanidad. Feliz 
dia Mundial di Medio Ambiente 2024. 


Dia Mundial di Medio Ambiente 2024 


Nos tera, nos futuro: Inspirando un generacion di restauracion 

DIRECTORA di Gabinete di Minister Plenipotenciario mr. Joselin 
Croes a atende na Pulchri Studio na Den Haag e recepcion na ocasion 
di Dia Nacional di Republica di Italia. 
Señora Croes n’e ocacion aki a felicita embahador Giorgio Novello 
den nomber di Minister Plenipotenciario mr. Ady Thijsen y Gobierno 
di Aruba cu e celebracion di nan dia nacional. P’e ocasion aki Joselin 
Croes a haci entrega di un regalo di Aruba na embahador Novello. 


Durante di su discurso pa su huespednan, embahador Novello a hiba 
palabra na Papiamento den cual el a expresa su mes hopi positivo 
riba e relacion estrecho entre Italia y Aruba y a ilustra esaki door di a 
referi n’e evento cultural “Aruba and Italy meet” cual a tuma luga n’e 
Instituto Italiano di Cultura na Amsterdam aña pasa. 


Potret cortesia Arubahuis 


E departamento di “Social Work and Develop- 
ment” di e facultad di Arte y Ciencia na Universidad 
di Aruba ta organisa un dialogo publico riba e 
topico “Ban Papia di Salud Mental”. E dialogo 
publico aki ta parti di e exposicion ‘Cuadro di 
Problemanan Social y Solucionnan”, na UNOCA. 


E dialogo ta wordo organisa den colaboracion cu 
SHOCO Wellness, Stichting Hunto, Enlightened 
Hearts Shanti Aruba y UNOCA. Juliet Chieuw lo 
facilita e dialogo aki. 


E personanan na palabra durante e dialogo 
publico ta: 
• Dalgis Montalvo, Director, Stichting Hunto 
• Brian Verschuur, Psicologo 
• Juritza de Cuba, Psichologo 
• Shanti, Enlightened Hearts Shanti Aruba 
• Alisha Vlinder, Studiante 
• Fransli Solognier, Studiante 
• Aldreline Brete, Studiante 


E evento, programa pa diahuebs 6 di juni 2024, 
for di 7:00 – 9:00 pm na UNOCA, ta un testi- 
monio di nos creencia cu no tin salud fisico si 
no tin salud mental. Nos ta extende un invita- 
cion caluroso na un y tur, ya cu bo presencia y 
participacion ta di gran balor pa e combersacion 
importante aki riba salud mental na Aruba. 


REVERENDO Pastoor Jozef Pelc y Reverendo Michael Nicolaas, ta 
invita tur parokiano y pueblo di Aruba en general pa asisti DIASABRA 8 
di juni Fiesta di Inmaculado Curason di Maria. Santo Sacrificio di Misa 
special pa 8’or di mainta cu Lauden y renovacion di Consagracion di 
miembronan di Comunidad Totus Tuus. Ta resa Santo Rosario pa 7’or 
y 15 am. Santo Sacrificio di Misa pa 7’or di anochi ta sigui manera 
custumber. Boso presencia ta altamente aprecia. 
O dushi Mama, hunto cu Bo, nos kier resa e himno di Bo Gloria, cu a 
brota for di fondo di Bo curason. 


Ban Papia di 
Salud Mental 


Diahuebs 6 di juni 2024, 7:00 pm – 9:00 pm, UNOCA 


Celebracion Misa Special 
diasabra mainta Parokia 
Birgen di Fatima Dakota 


Directora Joselin Croes a asisti na 
recepcion di Dia Nacional di Italia 

BACKGROUND 
Dia Mundial di Medio Ambiente dirigi pa UNEP (Programa di Nacionnan Uni pa 
Medio Ambiente) y celebra cada 5 di juni desde 1973, ta e plataforma mundial 
mas grandi pa conscientisacion ambiental y celebra pa miyones di persona 
den henter mundo. 


TEMA PA 2024: Restauracion di Teranan, Desertificacion y Resiliencia contra 
Secura #GeneracionRestoracion 
Nos no por bay bek den tempo pa coregi e erornan cometi den e trato di nos 
medio ambiente y en particular nos teranan, pero si nos por reforesta, restau- 
rando y reintroduciendo e vegetacion natural tanto den mondi como areanan 
habita, revitalisa e fuentenan natural di awa dushi y restaura e suelo. Nos ta e 
generacion cu por haci paz cu nos teranan. 


Actualmente ta e Decada di Nacionnan Uni pa Restoracion di Ecosistema 
(2021-2030), e Decada di Nacionnan Uni di Ciencia Oceanico pa Desaroyo 
Sostenibel (2021-2030), e Decada di Nacionnan Uni di Agricultura Familiar 
(Cunucu, agricultura escala chikito) (2019-2028) y e Decada Internacional pa 
Accion “Awa Dushi pa Desaroyo Sostenibel” (2018-2028), cual tur tin di haber 
cu restauracion di teranan, desertificacion y resiliencia contra secura. 


MENSAHE DI SECRETARIO DI NACIONAN UNI, ANTONIO GUTERRES 
E tema pa Dia Mundial di Medio Ambiente e aña aki ta “Restauracion di 
Teranan, Desertificacion y Resiliencia contra Secura”. Humanidad ta depende 
di teranan. Sinembargo, rond mundo un cocktail toxico di polucion, caos 
climatico, y eliminacion di biodiversidad ta convertiendo teranan fertil y sano 
den desiertonan y ecosistemanan bibo y prospero den zonanan morto. Nos ta 
anihilando mondi, boske y areanan di vegetacion habri y minando, cabando cu 
e forsa di bida di teranan pa sostene ecosistema, agricultura y comunidadnan. 


Y como consecuencia cultivonan den agricultura ta bayendo perdi, fuent- 
enan natural di awa dushi ta desapareciendo, economianan debilita y comu- 
nidadnan ta core peliger- di cual esnan pober impacta mas duro cu tur otro. 
Desaroyo sostenibel ta sufriendo. Y nos ta keda atrapa den un circulo mortal, 
ya cu uzo di teranan ta responsabel pa 11% di emisionan di dioxido di carbono 
cu ta causando keintamento global. A bira ora pa sali for di e ciclo vicioso aki 


Paisnan mester cuminsa cumpli cu compromiso haci pa restora tera y 
ecosistema degrada, y cu henter e Kunming-Montreal Framework Global 
pa Biodiversidad. Nan mester aprobecha di uza plannan nacional pa accion 
climatico nobo pa defini con pa para y reverti deforestacion y perdida di vege- 
tacion natural pa 2030. 


Ademas nos mester aumenta drasticamente financiamento pa yuda paisnan 
den desaroyo adapta na fenomenonan di tempo violento, proteha natura- 
lesa y apoya desaroyo sostenibel. Inaccion ta costando nos caro, pero medi- 
danan rapido y eficaz tin sentido di e punto di bista economico. Cada dollar 
inverti den restauracion di ecosistema ta genera te cu trinta dollar den bene- 


ficio economico. Nos ta Generacion Restauracion. Hunto, laga nos construi un 
futuro sostenibel pa teranan y humanidad. 


SITUACION NA ARUBA 


Un sobredesaroyo sin debido planificacion di turismo a largo plaso a conduci 


na un aumento drastico den perdida di teranan natural cu mata, tanto den 
mondi como area habita y tambe pa agricultura. Degradacion di ecosistema y 
tambe tereno pa agricultura a causa impacto riba e biodiversidad na Aruba en 
particular pa especie endemico manera nos shoco, prikichi, raton pata blanco, 
raton di anochi y algun mata manera palisia blanco y cora. 


E creacion di nos Parke Nacional Aruba, cu fuera di Parke Arikok tambe ta 
inclui e zona humedo di Spaans Lagoen, cuater area di Parke Marino Aruba 
y mas di un dozijn area mas tawata un comienso pa den forma structura 
conserva naturalesa y proteha biodiversidad di alrededor di 30% di nos teri- 
torio nacional. 


Pero sin un Ley pa Maneho di Medio Ambiente y sin un Ley pa Maneho Maritimo, 
keto bay ta posibel cu hotel por ser construi den areanan vulnerabel banda di 
area cu ta cay den Parke Marino y of Parke Nacional Aruba, manera den e caso 
di Secrets Resort na Seroe Colorado. 


Y keto bay teranan natural ta ser degrada dor di uzo di vehiculo offroad (UTV 
y ATV). Cu e aumento drastico di camber di hotel y unidad di Airbnb biniendo 
online ta premira un necesidad grandi pa vivienda nobo y ampliacion di nos 
infrastructura den areanan habita y di interconexion. 


Planificacion di zonanan terrestre (ordenacion teritorial), esta planificacion 
geo-espacial terestre y planificacion geo-espacial marino pa areanan costal y 
di lama den paisnan isla chikito den desaroyo (smaill island developing states, 
SIDS) ta bay man den man y hopi biaha de facto por considera practicamente 
e teritorio completo como area costal, manera den caso di Aruba. 


Fuentenan di awa dushi pa agricultura na Aruba practicamente no ta existi mas, 
cu posnan di awa dushi y dam conteniendo awa contamina. Pa nos restaura 
ecosistema, restaura suelo, restaura vegetacion natural y revitalisa fuentenan 
di awa dushi ta bay rekeri introduci e Ley di Maneho pa Medio Ambiente y e 
Ley pa Maneho Maritimo. Recientemente a ser teni e di Cuater Conferencia 
Internacional pa SIDS di Nacionan Uni, 27-30 mei na Antigua. 


Rainbow Warriors Core Foundation como UNICO NGO acredita a participa 
den e conferencia aki y a enfoca riba temanan di resiliencia climatico, e papel 
estelar di ciencia den desaroyo sostenibel, conservacion di biodiversidad, 
maneho di data y infrastructura digital pa desaroyo sostenibel y en particular 
pa planificacion geo-espacial terestre y marino. 


Den e ultimo cuadro aki a atende e presentacion titula “Restoring Coastal 
Community Economies Through Innovative Technologies, Coastal Resilience 
and Restoration”. E presentacion tawata consisti di dos panel, uno dunando 
un introduccion di tecnologia cu ta uza y genera data geo- espacial manera 
entre otro satelite y sensor (remoto y local) y con pa haci uzo di modelo digital 
pa planificacion terestre y marino predecibel pa areanan costal pa asina por 
anticipa y mitiga vulnerabilidadnan y riesgonan causa pa cambio climatico. 


E di dos panel tawata consisti di e programa di Blue Community, esta 
“Restoring Coastal Community Economies through Coastal Resilience and 
Restoration” den cual diferente stakeholder a presenta case studies con pa 
atende cu e tematico aki. E di dos panel a ser modera dor di Robertico (“Tico”) 
Croes, profesor di University of Central Florida’s Rosen College of Hospitality 
Management. Experto den creacion di strategia pa maneho di desaroyo 
sostenibel di turismo pa SIDS, e la ser invita recientemente dor di presi- 
dente di Asamblea General di Nacionan Uni pa duna un lectura den e High- 
Level Thematic Event on Tourism, parti di e prome Siman di Sostenibilidad di 
Asamblea General di Nacionan Uni. 


E presentacion aki tawata un excelente introduccion na tecnologia y strategia 
util pa restauracion di ecosistema, tera, combati perdida di vegetacion y revit- 


alisacion di fuentenan di awa dushi, hustamente e tema di Dia Mundial di 
Medio Ambiente 2024. 


Eight To Eight, Because Our Planet 


Can’t Wait Campaign 


Dia Mundial di 
Medio Ambiente 

• ISAIAS 40:29-31 ta para skirbi: E ta duna forsa n’esun 
cansa, E ta aumenta poder p’esun cu ta falta poder. 
Hobennan mes ta bira cansa y fatiga, y hobennan cu vigor 
ta trompica pisa. Ma esnan cu ta spera riba Señor lo haya 
forsa renoba: Nan lo bula riba cu hala manera aguila. Nan 
lo core sin bira fatiga, nan lo cana sin cansa. 


Isaias 26:3-4 ta para skirbi: Lo bo warda den pas perfecto 
esun cu su pensamento ta permanece den Bo, pasobra e 
ta confia den Bo. Confia den Señor pa semper, pasobra 
den Dios e Señor tin un Baranca eterno. 


Dios ta balora nos confiansa. 
Dios sa miho cu nos kico nos mester. 
Dios sa kico nos ta pasando aden. 
Tur cos ta posibel cu Dios e conoce e deseo di nos curason. 
E recompensa di confia den Señor ta salbacion di nos alma 
(Juan 3:16). 


P’esey Dios ta hala nos atencion den Jeremias 17:5 bisando: 
Maldiciona t’esun cu ta confia den hende y haci carni su 
fortaleza, y kende su curason ta aleha for di Señor. 
Pasobra e lo ta manera un mata den desierto, cu lo no 
ripara ora prosperidad ta bini, ma lo biba den luganan 
seco den desierto, un tera di salpeter, sin habitante. 


Hopi biaha hende ta kere den placa, y ta haci placa bira 
nan Dios, hopi biaha hende ta kere den hende, y ta haci tur 
locual hende bisa nan, y ta pone confiansa den hende, cu 
por muri un ora pa otro, y lubida y aparta for di Dios cu ta 
biba pa semper. 


Asina cu nos ta pone nos confiansa den nos mes, y nos 
ta laga Dios keda afo di tur nos asuntonan, nos por conta 
cu e enemigo ta ataca nos, pasobra ningun hende por 
biba sin Dios. Y tur decision tuma conscientemente for di 
boluntad di Dios, ta lanta furia di Dios y ta trece resultado 
negativo pa hende. 


• P’esey e palabra di Dios, ta bisa tur momento, no laga 
ningun hende gaña boso, ningun hende por haci bofon di 
Dios, tur locual hende sembra nan lo cosecha (Galationan 
6:7). 


• Ma salbacion di e hustonan ta bini for di Señor, E ta nan 
fortaleza den tempo di angustia (Salmo 37:39). 


• Esun cu ta paga tino n’e palabra la haya bondad, y bendi- 


ciona t’esun cu ta confia den Señor (Proverbionan 16:20). 


No tin nada di mas balor, cu ora nos deposita nos confi- 
ansa den Señor, Señor ta nos baranca fuerte, solamente 
Dios ta nos fuente di salbacion, E ta balora nos confiansa, 
cerca Dios nos por yega tur momento y yora y entrega nos 
carga. E mes ta bisa pa nos tira nos carga riba dj’E. E mes 
mes ta bisa pa nos no preocupa pa nada, pero trece tur 
nos peticionnan cerca dj’E cu gradicimento, y e lo duna 
nos pas. 


Materialismo, Orguyo, Arogancia y Malisia kier domina 
mundo, pero esnan cu ta depende di Dios, ta wordo 
reconoci pa Dios, y Dios ta warda y defende nan. 
Confia den Señor cu henter bo curason y no depende, 
riba bo mes comprendemento, den tur bo camindanan 
reconoc’E y E lo dirigi bo bereanan (caminda). 


Den tempo aki caminda maldad ta aumenta tur dia, diabel 
ta loer na tur skina, hende a bira sin respet, y nan ta halsa 
inmoralidad manera ta un prenda precioso, ta tempo pa 
nos para keto un momento y analisa, y di berdad haci tur 
locual ta posibel pa nos hala mas cerca Señor. 


Señor ta goberna riba tur cos. 


Sinceramente, Pastor Marcel Balootje 


Fortaleza pa Famia 


Ta tempo pa pone tur nos confiansa y depende riba Dios 

Laga tur loke ta spera mi ta bunita 


Laga tur locual cu mi encontra 


na caminda ta bunita 


Laga tur locual cu mi laga atras keda bunita y 


Laga esakinan termina den tur buniteza. 


Autor: Cado Wever. 


Cu dolor na nos curason, nos ta anuncia 


fayecimento di nos ser stima: 


John R. Samson 
Mihor conoci como:” Papa John” 


*29-02-1952 †03-06-2024 


Acto di despedida lo wordo anuncia despues. 


Mira con Dios a salba mi 


Tur mi confiansa ta den djE, 


Mi n’ tin miedo: 


Señor Dios ta mi forsa, mi refugio. 


E mes t’Esun cu a salba mi. 


Isaías 12:2 


Cu inmenso tristesa den nos curason, nos ta anuncia 


fayecimento di nos ser stima: 


Guillermito Ismail 
Mihor conoci como ‘Guillermo of Mito’ 


*29-05-1943 † 02 Juni 2024 


Na nomber su: 
Mayornan: 
†Hussein (Joe Arabier) y †Angela (Lica) Ismail-Tromp 


Esposa stima: 
†Carmen Ismail-Cuba 


Yuinan: 
Jamil Ismail 
Charmin Ismail y Wilfred Figaroa 


Nietanan: 
Celine Ismail y Nathaniёl Geerman 
Carry-Anne Figaroa y Sachiёl Tromp 
Carolyne Figaroa 


Rumannan: 
† Alim y Carmen Ismail – Gomes y famia 
Guillermina (Mientje) y †Hendricus Tromp-Ismail y 
famia 
Nassib y Norma Ismail-Brete y famia 
Carmen y Luis Cano-Ismail y famia 


Suegro y Suegra: 
†Juan y Dominica Figaroa 


Stima manera yui: 
Monica y Cheo Hurtado-Jansen 


Swa y Cunanan: 
†Juan y † Ika Cuba y famia 
†Omaira (Maita) y † Ronald (Nate) Hernandez y 
famia 
Osvaldo (Vale) y Mirtha Cuba y famia 
Virma (Lola) Cuba y famia na Hulanda 
†Juvencio (Fen) Cuba y famia 
† Susana (Leta) y Andres Santiago-Cuba y famia na 
Venezuela 


Amistad nan di Cas: 
Dibisay y Faustino Contreras y famia. 


Su ex-ayudantenan: 
Annie Borrego y Mabel Geraldo 


Sobrino y sobrinanan, primo y primanan, comer 
y compernan, ihanan, amigonan, bisinjanan, 
conocirnan, ex-coleganan di Antilliaanse Handel 
Maatschappij (ANTIL) y WEMA, su ayudantenan y 
compañeronan di Fundacion Cas di Mi Chepa. 


Demas famia: 
Ismail, Cuba, Figaroa, Geerman, Tromp, Farro, 
Hurtado-Jansen, Gomes, Brete, Cano, Steenhuisen, 
Frigerio, Wouters, Hernandez, Santiago, Thiel, Oduber, 
Erasmus, Semeleer, Solognier, Croes, Ras, Valdez y 
demas famia na Venezuela, Brazil y Hulanda. 


Ta invita tur famia, amigo y bisinjanan pa 
compañanos na e acto di condolencia cu lo tuma 
lugar na Royal Funeral Home Diahuebs Juni 6, 2024 
cuminsando di 7:00 pm pa 9:00 pm. 


Acto di entierro lo tuma lugar Diabierna, Juni 7, 
2024 na Misa Santa Anna na Noord, cuminsando di 
9:00 am pa 11:00 am. pa despues sali pa santana 
Catolico na Noord. 


Disculpa nos si den nos tristesa nos por a lubida di 
menciona un of otro famia. 
Nos ta lamenta cu despues di entierro no ta ricibi 
bishita di condolencia na cas. 


The Lord is my sheppherd, I shall not want. 


Psalm 23. 


With deep sorrow we announce the passing of our 


beloved 


Charles Henricus Dossett 


better known as “Charlie” or “Reds”. 


*31-12-1945 - †03-06-2024. 


Let to mourn his loss are his: 
Wife: 
Cecilia Dossett Nicholas 


Stepson (Son): 
Anthony &(wife) Rosa Houtman. 


Sisters: 
Ruby Dossett, Aruba 
Autica Dossett, Holl (deceased) 
Angela de Moor, Holl Dossett (deceased) 
Altagracia Petro Gordon, Aruba (deceased 


Nephews: 
Egbert Gordon and fam, holland 
Marco Donato, Aruba 


Nieces: 
Laurie Hilman, Aruba 
Shirley Hilman, Aruba 


Cousins: 
Pansy Gordon, Aruba 
Karen Gordon, Aruba 
Felecita Euson, Aruba 
Elsa Richardson, St. Maarten 


Brother-in-Law: 
Samuel Blyden 


Nieces, Nephews, family, and friends too many to 
mention. 


Dossett, Petro, Blyden, Hilman, Bennett, Gordon, 
Jackson, Euson, Maduro, Jaime, Gumbs, Granger, 
Thomas, Hassell, Richardson. 


Funeral will be held on Friday June 7th, 2024, at 
the Pray Funeral Home and crematory in San 
Nicolaas from 2 pm until 4 pm and from there the 
internment at the central Cemetery in Sabana 
Basora. 


Gradicimento / Invitacion 


Den nomber di su yiunan, rumannan, nietonan, 


sobrino(a)nan y demas famia pa medio di esaki kier 
a manda un palabra di gradicimento na tur esnan cu 
a duna nos sosten den e momento di fayecimento y 


entiero di nos mama, ruman, wela y tanta: 


Anna Simeona 


Lucrecua Dirksen 


Gradcimento ta bay na tur esnan cu a manda flor, y 
hasi yamada. Tambe na tur famianan, amistadnan, 
bisiñanan y conocirnan cu a duna nos sosten den e 
oranan dificil y a compaña nos durante di entiero. 
Un danki special ta bay na e personal di bejaarde 
tehuis Stichting Thuszorg Aruba, personal di Dialyse 


team Imsan. 


Un gradicimento na: 


Dr. Agustin y Dr. Ali Garcia. 


Jesmira 


Milo 


Pastoor Jairo di Sta Cruz pa su bunita palabranan 


Un danki special na Staff y personal di Aurora Funeral 


Home pa nan excelente servicio y trato. 


Alabes nos kier invita tur hende pa 2 Santo Sacrificio 


di misa cual lo tuma lugar na Misa Inmaculada 


Concepcion na Sta Cruz: 


Diahueb 6 di juni 2024 pa 7’or di anochi 
Diasabra 8 di juni 2024 pa 7’or di anochi 


Despues di ultimo misa lo tin un Rosario na cas: 


Papilon # 113 


Un danki di curason den nomber di su yiunan, 


nietonan, rumannan, sobrino(a)nan y demas famia 


Diahuebs, 6 Juni 2024 
AWEMainta 
OBITUARIO 
41 


“Señor ta mi wardador, mi’n tin falta di nada 


Den cunucu di yerba berde e ta ponemi sosega. 


E ta hibami na awa trankil, 
Pa mi bolbe haña forsa”. 


Salmo: 23 


Cu honda pena y dolor na nos curason pero 
conforme cu boluntad di Dios nos ta anuncia 


fayecimento di nos Tata, Ruman y Omo 


Hosé Francisco Figaroa 


Mihor conoci como: “Jossy” 


*05-03-1951 - †29-05-2024 


Mayornan: †Aloysius y †Juanita Figaroa 
Esposa: †Casandra (Sandra) Figaroa-Pietersz 


Na nomber di su: 
Yiu: Hosé Francisco (Joselito) Figaroa y Yulaika 
(Julie) Cristina y famia 


Suegro (a): †Eddy Henry (Dijs) y †Rosa Angelica 
(Chichi) Pietersz-Croes 


Rumannan: 
Theresita Figaroa 
Vda. Filomena Wever-Figaroa y †Luwi Wever 
†Bernadeta Figaroa 
†Maria y †Antonio Marin-Figaroa 


Swanan: 
†Errol y †Silvia Pietersz-Dirksz y famia 
†Edsel y Elly Pietersz-Vrolijk y famia 
Marlon y Rosalina Pietersz-Farro y famia 


Omo: Urbano Figaroa y Lelia y famia 


Iha: Romar Dijkhoff 


Amiga di cas: Astrid Colina y famia 


Sobrino(a)nan: 
Shirley Giel y famia, Mildred Giel y Maricella 
Dijkhoff y famia, †Roland (Paul) Giel y famia, 
Robert Wever y famia, Angelique Wever y famia, 
Soraida Wever, Omar Maldonado y famia, 
Omayra Maldonado y famia 


Primo y primanan, comer y compernan, 
Pastoornan; Pastoor Santiago, Pastoor Daniel, 
Pastoor Jan, Pastoor Toti, amigo y amiganan di 
Parokia, colaboradornan di Kapel di Alto Vista, 
coperadornan Ministro de Eucaristia di Paroka 
Santa Anna na Noord, ex-coleganan di LAGO, 
Holiday Inn, Divi Divi Tamarijn, Divi Resorts y Do It 
Center 


Ayudante na cas: 
Lisbeth Reyes y Jarmilia (Chichie) Flanegin 


Famia: Figaroa, Pietersz, Croes, Giel, Wever, 
Dijkhoff, Maldonado, Roga, Semeleer, Gei, 
Thiel, Kelly, Tromp, Dirksz, Vrolijk, Farro, de Cuba, 
Franken, Curret, Daal 


Oportunidad pa condolencia: Aurora Funeral 
Home, diahuebs 6 di juni 2024 di 7:00 pa 9:00 pm 


Ta invita pa e acto di entiero cu lo tuma lugar 
diabierna 7 di juni 2024 na misa Santa Anna di 2:00 
pa 4:00 pm, despues lo sali pa Santana catolico 
na Noord. Ta pasa Kapel di Alto Vista y cas prome 
cu bay misa. 


Enbes di flor of krans lo tin un box disponibel den 
misa pa por hasi un donacion pa cu gastonan di 
entiero di Hosé. 


Nos ta lamenta cu despues di entiero nos no por 
ricibi bishita di condolencia na cas. 


“Amor y fieldad ta topa, husticia y paz ta brasa otro; 


Fieldad ta brota for di tera y husticia ta baha for di cielo. 


Husticia lo bai dilanti y paz lo sigui den su paso.” 


Ps. 85:10,11,13 


Cu inmenso tristesa na nos curason, pero conforme cu 


boluntad di Dios, nos ta participa fayecimento di: 


Mario Rudolf Danies 


Mihor conoci como “Dodo of Dodois” 


*08-10-1957 - †03-06-2024 


Mayornan: †Emilia Danies & † Mario Jacobo Danies 


Unico yiu: Jennyline Dinella Danies 


Stima manera yiu: Sendley Danies 
Errol Barry y famia 


Nietonan stima: Jeynuel Rudwaine Danies 
Jeurión Eriq-zion Danies 


Mama di su yiu:†Wina Jenny Tromp 


Rumannan: Carmen “Carmensita of Canchita” Danies 
Jessy Danies y famia 
†Maritza y Franklin Franken-Danies 
Mevelin “Mevi” y Benjamin “Bencho” Dijkhoff-Danies 
Mario “Juni” y Glenda Danies-Danje 
Shanila “Dela” y Johnny Boekhoudt-Danies 
Harold “Picho” y Dorinda Danies-Franken 


Tanta y omonan: 
Vda. Leoncita “Pepe Chia” Donata-Danies 
†Pedro Danies y famia 
† Nemencio Danies y Pina Danies y famia 
†Gregorio Danies y Lila Danies y famia 
†Simon Danies y Isabela Danies y famia 
†Arturo Danies y famia 
†Petra Danies y famia 
†Daniel Danies y famia 


Sobrino y sobrinanan: 
Sendley Danies 
Jorge y Shailing Dijkhoff-Jacobs 
Jamiro Dijkhoff y Estefany Espinel y yiunan 
Jennifer Dijkhoff y yiunan 
Edward Franken y Genesis Zievinger 
Sigwald Franken y Kimberly Hernandez y yiu 
Jermaine y Mario Tromp-Boekhoudt 
Sobre sobrino y sobre sobrina nan 


Madrina:†Juanita Martis 


Comer y Comper:Lucy Mac Jannet 
Tirso Tromp 


Ayudantenan di cas: Beta Burke-Arends y famia 
Jose Dirksz 


Bon bisiñanan 
Ex Casa: Beatriz Pulgarin (Colombia) 
Amigo manera ruman: Pedro Everon y famia 


Demas amigonan: 
DOW Completo muy especial su coleganan di 
departamento di BKW, Centro Kibrahacha 60+, Aruba 
Muscle Car Club, Barnol Racing, TLB, Dr. Ross Racing, 
Rosel Garage, Mustang Club. 


Primo y primanan y demas famia: 
Danies, Webb, Dijkhoff, Boekhoudt, Tromp, Brete, 
Croes, Jacobs, Danje, Donata, Franken, Rodriguez, 
Martis, Eduwardo, Gei, Helder, Schaarbay, Richardson, 
Quandus, Luydens, Willems, Bernardus, Espinel, Peterson, 
Bolag, Zievinger, Hernandez, Pulgarin, Casuela y Arcaya 


Ta invita pa acto di despedida cual lo tuma lugar na 
Aurora Funeral Home dialuna 10 di juni 2024 di 1’or pa 
4’or di atardi. Cremacion lo tuma lugar despues. 


Nos disculpa si den nos tristesa nos por a lubida algun 
famia of conocir. 


Despues di despedia nos no por ricibi bishita di 
condolencia na cas. 


Preferibel bini bisti na colornan alegre. 
Enbes di flor of krans lo tin un box disponibel pa Koningin 
Wilhelmina Kankerfonds. 


“Señor ta mi wardador, mi’n tin falta di nada 


Den cunucu di yerba berde e ta ponemi sosega. 


E ta hibami na awa trankil, 
Pa mi bolbe haña forsa”. 


Salmo: 23 


Cu inmenso dolor na nos curason, pero conforme cu Dios 
su boluntad, nos ta anuncia fayecimento di nos ser stima: 


Orlando Erwin 


Quandus 


Nomber di cariño: “Kous” 
*14-06-1961 – †31-05-2024 


Na nomber di su: 
Esposa: Mercedes Quandus-Koolman 


Yiu: Chris Esteban Tromp 


Manera yiu: 
Geoffrey Geerman y Janneke Steinmann y yiu 
Jourain Geerman y Richard Arends y yiunan 


Nieto y nietanan 


Mayornan: 
†Celestino y †Ana Bartola Quandus-Gavidia 


Rumannan: 
†Robert (Robby) Quandus, Angelina y famia 
†Ronald (Roche) Quandus y Ciria Lozada y famia 
Richard (Chacha) Quandus y Selma Martin 
Roland (Roy) Quandus 
Sobrino y sobrinanan na Aruba y Hulanda 


Swa y cuñanan: 
Rosario Rasmijn y Rosenda Croes y famia 
Mirto y Miriam Koolman-Kock y famia 
Ellen y Fernando Tromp-Koolman y famia 
Mariela y Eddy Gietel-Koolman y famia 
Efi y Esther Koolman-Dometilia y famia 


Tanta y omonan: 
†Francisco Quandus y famia 
†Teresita Quandus y famia 
Edita Quandus y famia 
†Alejandrina Quandus y famia 
†Pascual Quandus y famia 
Nanita y †Dominico Tromp y famia 
Thomas y Ina Quandus y famia 
Paulita Quandus y famia 
†Emilia Quandus y famia 
Jerry Chai (Tun Sang) y famia 
†Maria y †Simon Tromp y famia 
†Elba y †Hans Kohler y famia 
†Antonio y Amelia Gavidia y famia 
Benancio Gavidia 
†Jacobo y Anja Gavidia y famia 


Primo y primanan y demas famia 


Amigonan: Bebe Boekhoudt, Hubert Tromp, Sandra 
Kelly, Jose Irausquin 
Amigo mane ruman: Richard Kelly 


Danki special na: Koningin Wilhelmina Kanker Fonds, 
Lili Prince, Lola Geerman, Jose Dirksz, Theo Zievinger, 
Grupo di oracionnan y Grupo di oracion; Life House, 
FSTT 
Ex-coleganan di Setar N.V. 


Nos disculpa si nos por a lubida di menciona un of otro 
famia of conocir. 


Oportunidad pa condolencia: Aurora Funeral Home, 
diabierna 7 di juni 2024 di 7:00 pa 9:00 pm 


Ta invita pa e acto di despedida cu lo tuma lugar 
diasabra 8 di juni 2024 di 2:00 pa 4:00 pm. Cremacion 
lo tuma lugar den seno di famia. 


Despues di entiero nos no por ricibi bisshita di 
condolencia na cas. 


Enbes di flor of krans lo tin un box pa un donacion na 
Koningin Wilhelmina Kanker Fonds. 


